text:
Frásagnir
-
16-12-2017
JólastokkurinJólastokkurin Í statinum Indiana í USA búði fyri mongum árum síðani ein bommgerði, sum fegin vildi siga frá um Jesus – serliga við jólatíð. Hann harmaðist um, at jólini vóru vorðin so verðslig,...
-
25-09-2017
Við Gudi úti í gerandisdegnum“Mítt góða er at vera Gudi nær, til Harrans eg seti mína lít, til tess at boða frá øllum verkum tínum.” Sálm. 73,28. Tað er gott og trúarstyrkjandi fyri ungdómin at hoyra eldri fólk vitna um, h...
-
09-09-2017
Eitt undur.Hava tit hugsað um, at tað eisini er eitt undur, tá ið eitt menniskja, sum hatar Gud og roynir at gera hansara fólki mein, vendir við og fer at elska Gud og hansara fólk? Henda broyting hendir ei...
-
19-08-2017
Gud grøddi dóttur Siroos, ein grípandi søga.Hann varð loystur frá rúsevnum, og ein hóttandi hjúnaskilnaður varð steðgaður. Bíbliunnar boðskapur gongur sum steppueldur yvir Iran, og fólk í túsundatali koma til trúgv á Jesus hesi árini. Eg h...
-
12-08-2017
Leif á Flekkerøya vitnarRita Aasen hevði eina samrøðu við Leif á Flekkerøya í sendingini „Pottemakerens hus“. Har bar hesin gamli maðurin fram sín sterka vitnisburð: Eg havi verið á sjónum alt mítt lív. Tá ið kona mín h...
-
22-06-2017
Kina søgaKina søgan. Er royndin hjá hesum kinesaranum eisini tín roynd? “Men vit vita, at allir lutir samvirka til góða hjá teimum, sum elska Gud, teimum, sum eftir ráðagerð hansara eru kallað.” Róm. 8,2...
-
23-04-2017
Shamal fekk frælsi til at vitna um JesusFrælsið í Tunis, hevur givið mongum vónina aftur.'Shalam' hevur verið fongslaður vegna sína trúgv og er tí noyddur at vera varin. Hann sigur, at nú eru mong, ið leita eftir andliga sannleikanum. ...
-
17-02-2017
HVØR VAR TAÐ, SUM KYSTI MEG?”Elskaðu tit, latum okkum elska hvør annan...” 1.Joh. 4,7 Evangeline Booth stóð uttan fyri eitt rættarhøli og sá ymiskar fangar koma út haðani. Fyri løtu síðani hevði hon hoyrt onkran har inni ...
-
08-01-2017
Trúgv á Harran Jesus“Trúgv á Harran Jesus, og tú skalt verða frelstur og hús títt.” Áps. 16,31. Sjey undur á deyðastrá Lise Karlsen greiddi frá á Visjon Norge, tá ið vermóðir hennara Edvina lá at doyggja. Hon lá á...
-
05-01-2017
Um hjúnarbandiðFortielser er som en rullesten Som udgangspunkt bør man i et forhold dele alle sine tanker og følelser med sin partner. Det er med til at fastholde intimiteten og fortroligheden og er dermed et ...
-
01-01-2017
Endin er nær, heldur dóttir Billy GrahamTosað varð við dóttir Billy Graham, Anne Graham Lotz, í almenna sjónvarpinum í USA í sendingini 'The Early Show'. Jane Clayson spurdi hana: 'Hvussu kundi Gud loyva álopini á World Trade Center í ...
-
24-11-2016
Stórur áhugi fyri nýggja testamenti í ÍsraelEitt av arbeiðinum, ið Føroyska Ísraelsmissiónin hevur stuðlað, er ísraelska Bíbliufelagið, ið gevur bíbliur út á hebraiskum og selur bíbliur á nógvum ymiskum málum. Ein vanligur ísraeli hevur i...
-
13-03-2016
Hvør er Jesus?Hvørji eru hæddarpunktini í lívi hansara? Var Jesus bert ein stórur moralskur lærari ella var hann meira enn tað? Summi fólk halda fast við, at hann var ein stórur lærari. Onnur hugsa, at hann va...
-
13-03-2016
Drongurin, sum sá Jesus.Drongurin, sum sá Jesus. . Ein kvinnuligur trúboðari skuldi fara út til India, og nú skuldu tey halda eina fráferðingarveitslu fyri henni í heimbygdini. Ein maður fór á hetta møtið og hevði l...


c: text/html

text:
Føroya Pedagogfelag ynskir tær hjartaliga til lukku við útbúgvingini.
Í hesum sambandi, vil felagið nýta høvið at bjóða tær og øllum hinum námsfrøðingunum, sum eru útbúgvin í 2017, til eina hugnaløtu og gjøgnumgongd av limaviðurskiftum.
Tiltakið verður hósdagin tann 31. august, frá kl. 17.00 til uml. kl. 20.00.
Vit hittast í hølunum hjá Pedagogfelagnum í Tungugøtu 1, í Tórshavn kl. 17.00.
Nevndin og umboð fyri umsitingina verða við til tiltakið, har tað m.a. verður kunnað um lima og sáttmálaviðurskifti tykkara.
Tiltakið er ókeypis.
Vinarliga boða frá luttøku við senda ein teldupost, við navni og føðidato, til
pedagog@pedagogfelag.fo í seinasta lagi mánadagin 28. August 2017.
Pedagogfelagið gleðir seg til at hitta tykkum.

robotstxt: allowed

filter: keep


text:
- Hann skrivar ikki bara søgu í Team WeBike CK Aarhus, men eisini føroyska súkklusøgu. Tað er ongantíð fyrr eydnast einum føroyingi at vinna í bestu deildini í Danmark.
Soleiðis staðfestir Gunnar Dahl Olsen, súkklari, á heimasíðuni hjá Tórshavnar súkklufelag.
Um vikuskiftið eydnaðist Torkil Weihe at vinna kappingina í A-bólkinum, sum er sterkasti bólkurin í Danmark. Torkil hevur staðið seg væl í bestu deildini, men hetta er fyrstu ferð, hann hevur vunnið.
Hetta vikuskiftið varð kappast í Jútlandi. Leygardagin í Silkeborg, sunnudagin í Herning og mánadagin var brekkan Pøt Mølle og Hammel á skránni. Tilsamans var hetta 3. umfar í Pinsecuppen.
Tað var næsta dagin í Herning, at tað eydnaðist Torkili Weihe at koyra frá øllum og vinna ein tryggan sigur. Mánadagin kundi hann so eisini fara upp á sigurspallin sum samlaður vinnari av Pinsecuppen.
Torkil hevur sostatt gjørt tað, sum eingin annar føroyskur súkklari hevur gjørt áður – at vinna gull í sterkasta bólkinum í Danmark. Og tað er ikki minni merkisvert, tá havt verður í huga, at Torkil og hansara liðfelagar kappast móti fulltíðar yrkissúkklarum.
- Eg havi næstan ikki orð fyri, hvussu stórt hetta er, sigur venjarin hjá WeBike CK Aarhus, sum Torkil súkklar fyri.
Torkil sjálvur er lítillátin og takkar liðnum fyri, at teir fingu gulu føraratroyggjuna við sær heimaftur til Århus um hvítusunnuna.


text:
Kjakansari: Dionysus
GH segði :Kringvarpið klárar obinbart ikki at levera endaliga úrslitið og vallutøku á síni heimasíðu, nakar sum hevur tølini?
A. Fólkaflokkurin 3.932 19,0
B. Sambandsflokkurin 6.361 30,8
C. Javnaðarflokkurin 4.328 21,0
D. Sjálvstýrisflokkurin 481 2,3
E. Tjóðveldi 3.998 19,4
H. Miðflokkurin 872 4,2
X. Uttanflokkalisti 672 3,3
JustinCase segði :Persónliga atkvøðutalið hjá Helle Thorning-Schmidt er heldur ikki klárt enn. Tað frætta vit meiri um í morgin. Tað ringa er, at handan bitchin nú fer at skipa eina sosialistiska stjórn við sær sjálvari á odda. Gud bevare Danmark, mín sann.
JustinCase segði
Tað er ikki bara í Føroyum, at alt ikki er endaliga avgreitt enn. Persónliga atkvøðutalið hjá Helle Thorning-Schmidt er heldur ikki klárt enn. Tað frætta vit meiri um í morgin. Tað ringa er, at handan bitchin nú fer at skipa eina sosialistiska stjórn við sær sjálvari á odda. Gud bevare Danmark, mín sann.
JustinCase segði :
Persónliga atkvøðutalið hjá Helle Thorning-Schmidt er heldur ikki klárt enn. Tað frætta vit meiri um í morgin. Tað ringa er, at handan bitchin nú fer at skipa eina sosialistiska stjórn við sær sjálvari á odda. Gud bevare Danmark, mín sann.
Hví er tad ringt, tá tad er tad sum meirilutin av donsku veljarunum vilja? Vidurkennir JustinCase ikki demukratisku spælireglurnar, men hellir kanska meri til bólkin id ráddi fólki frá at fara á val, og sum mælti til, heldur at seta sharia lógirnar i gyldi?
JustinCase segði :
Eg viðurkenni av fullum huga fólkaræðisligar spælireglur, men ásanni samstundis at Danmark við Helle Thorning-Schmidt er komið nøkur fet nærri sharialógunum, sum muhammedanarar hava propaganderað farnu vikuna. Ein reyð stjórn fer at verða hildin uppi av stuðuli frá Det Radikale Venstre (av summum kallað De Radigale) og Eindarlistanum. Seinni flokkurin er eitt kollektiv av støvutum betongkommunistum og suspektum salongjihadistum úr ytsta vinstra borði. De Radikale er savningarstað fyri mentunarsnobbar og góðvarnar fjepparar av ES og víðopnum landamørkum. Úrslitið av nýggju stjórnarsamgonguni kann gerast vandamikið fyri Danmark. Samstundis er greitt, at Naser Khader ikki bleiv afturvaldur og sostatt ikki hevur líka góðan møguleika at gera viðmerkingar til bláoygda útlendingapolitikkin, sum reyði blokkur væntandu fer at seta í verk.
Kjakarar til staðar her: No registered users


text:
Tíðindaskriv frá SSF
Tey siga úr Danmark at hon er væl fyri aftur, eftir at hava verið ússalig teir seinastu dagarnar; men valdi tó at spara seg í morgun, við tað at hon allíkavæl var í so langt frá HM kravtíðini í 200 rygg. So nú er síðsti kjansur hjá henni at seta kravtíð til heimsmeistarastevnuna í Rom, teir 100 rygg í 4×100 blandað stafett fyri WestSwim, seinnapartin í dag.
Hjá hinum føroyingunum gekk tað so-sum-so í morgun. Hildur royndi eftir oyggjaleikakravtíðina í 50 firvald, tá ið hon skuldi svimja 200 firvald, og kom aftur heilt nær við tíðina 31.01 sekund, har kravtíðin er 30.92. Men hetta var nokk ikki meira enn ein moralsk roynd, við tað at hon gavst eftir teir 50, sum tí ikki gjørdist nøkur offisiell millumtíð.
Poula Ø. Mohr svam 200 rygg í tíðina 2:42.12, sum var nakað verri enn hennara umroknaðu tilmeldingartíð á 2:37.25. Jón Hofgaard svam 200 bringu á 2:39.45, har hann á Reykjavík International í januar mánaða svam 2:39.42. So tað byrjar nokk at merkjast, eftirhondini, at tey nú hava verið til svimjikapping í seks dagar.
Seinnapartin eru tað so Pál Joensen og Mona Simonsen sum skulu svimja ávíkavist 800 frí og 1500 frí, umframt Elspa Mørkøre sum skal svimja 100 rygg í 4×100 metra blandaðari liðsvimjing. Øll kunnu væntast at svimja avbera skjótt, við tað at Pál sambært Jón Bjarnasyni fer eftir norðurlendska metinum í 800 frí, sum er 7:56.21, og tí at hinar báðar enn mangla at klára kravtíð til HM í Rom.
Síðsti partur av Danish Open 2009 byrjar kl 16:00, seinnapartin, har Pál Joensen svimur 800 frí umleið kl 16:15 føroyska tíð, Mona Simonsen 1500 frí umleið kl 16:58, og Elspa Mørkøre 100 rygg í 4×100 blandaðari liðsvimjing umleið kl 17:55. Fylgið við á www.svimjing.com/live
Vegna Svimjisamband Føroya
Rókur í Jákupsstovu
tlf 219754


text:
Í dag er franskur tjóðardagur. Dagurin eitur Bastille dagur, og hann er til minnis fyri fronsku kollveltingina.
Bastiljan var eitt fongsul í París, ið bleiv álopið av illum mannamúgvum í París. Eftir at franskir kollveltingarmenn høvdu savnað seg og rópt seg sjálvan tjóðarting, var spenningurin í París stórur. Tá kongurin økti um trygdareftirlitið í Versaille, brast uppreistur á í París. Bastiljan var ímyndin av kongsdøminum í París, so fólkið leyp á Bastiljuna.
Dagurin verður av mongum søgufrøðingum mettur at verða veruliga byrjanin til kollveltingina. Sjálvsagt er ósemja um, nær kollveltingin byrjaði, men 14. juli er dagurin, tá kollveltingin gjørdist blóðug fyrstu ferð.


text:
Miðnámsdepilin Glasir, sum verður bygdur í Marknagili í Havn, skal hitast við grønari orku. Hetta var ikki upprunaliga ætlanin, tí meiningin var at hita Glasir við olju. Løgtingið skal nú taka støðu til spurningin.
Landsstýrið hevur biðið løgtingið um at hækka samlaða kostnaðin fyri at byggja Glasir. Ein jarðhitaskipan fer ætlandi at kosta 13,4 milliónir krónur, og tí skal samlaði byggikostnaðurin hækkast úr 515 til 528,4 milliónir krónur. Lógin um at byggja skúladepilin má tí broytast samsvarandi.
Samgonguskjalið sigur, at allir almenninir nýbygningar skulu hitast við grønari orku. Eftir at hava ráðført seg við Landsverk og Umhvørvisstovuna er komið til, at ein jarðhitaskipan er grønasta loysnin.
Landsverk sigur, at við at velja grøna orku til Glasir seta vit eitt slóðbrótandi fordømi, sum uttan iva kemur at ávirka, hvussu vit hugsa upphiting av bygningum hjá tí almenna frameftir.
- Tað vil vera eitt syrgiligt afturstig fyri orkupolitikkin, um valt verður at hita ein so stórslignan og nýhugsandi bygning sum Glasir upp við olju. Tá ein hitaskipan til Glasir skal veljast, mæla vit staðiliga til, at hitapumpur vera valdar, og at man politiskt arbeiðir fyri at gera hetta møguligt, sigur Landsverk.
Umhvørvisstovan mælir í sama anda løgtinginum til at taka endaliga avgerð um at gera eina jarðhitaskipan á Glasi. Umhvørvisstovan vísir í hesum sambandi á, at loysnin er nógv grønari við minni CO2-útláti enn aðrar orkuloysnir, og at íløgan á 13 milliónir krónur loysir seg sum frá líður, tí rakstrarútreiðslurnar eru 700.000 krónur minni og nógv lægri enn fyri aðrar loysnir.
- Loysnin passar sera væl til orkupolitikkin, staðfestir Umhvørvisstovan.
Rigmor Dam, landsstýriskvinna í mentamálum, staðfestir, at tað hevur skund, at løgtingið gevur Landsverki neyðugu heimildina fyri at sleppa undan seinkingum í arbeiðnum.
- Her verður serliga hugsað um at bora neyðug hol í jørðina til grønu jarðarhitaskipanina. Harumframt er neyðugt, at neyðuga heimildin fæst til vega áðrenn ultimo august, annars kann seinkingin dýrka byggingina og útseta skúlabyrjanina, sigur Rigmor Dam í viðmerking til uppskotið.
Ætlanin er taka Glasir í nýtslu komandi skúlaár.


text:
- Tíðindi, mentan og ítróttur
Tjóðveldi tigur
Seinnapartin í dag, ella í morgin, fer Tjóðveldi at boða frá, hvussu tey gera við fólkatingssessin.
Tjóðveldi hevur seinastu tríggjar mánaðirnar brotið vallyftið, og latið Magna Arge sita bæði sum fólkatings og løgtingsmann.
Flokkurin hevði fund um málið í gjár, men flokkurin vil framvegis ikki siga alment, hvør niðurstøðan er, men Magni Arge sigur, at tey koma við nærri boðum seinnapartin í dag ella í morgin.
Til fólkatingsvalið gav flokkurin lyfti um, at fólk ikki skulu kunna sita bæði í løgtinginum og fólkatinginum samstundis, men tað hevur Magni Arge gjørt seinastu tíðina.
Magni Arge hevur havt farloyvi úr fólkatinginum fyri at fara í løgtingið, men sum varamaður á fólkatingi sleppur hann ikki í farloyvi aftur, og tí má hann endaliga úr tí sessinum, um hann aftur ætlar í løgtingið.


text:
Ræstkjøtsveitsla 26. nov.
Ræstkjøtveitslan verður í pensionistahúsinum sunnudagin 26. novembur. kl. 17.00
Sum vanligt verður gott ræst kjøt og súpan, kaffi og desert.
Julia Kass lesur eina søgu, og Sverri Kass endar kvøldið.
Helgi Abrahamsen spælur harmoniku til felagssang og annað.
Lutaseðlar við góðum vinningum verða seldir.
Minnist til limagjaldið fyri 2018 sum er 150,00 kr.
Tilmelding skjótast og í seinasta lagi hósdagin 23. novembur 2017.
Tekning til veitsluna verður gjørd á henda hátt:
Teldupost til: Denne e-mail adresse bliver beskyttet mod spambots. Du skal have JavaScript aktiveret for at vise den.
Boðklivan á Facebook hjá Martin Rasmussen
ella SMS til 220864
Tekningarlisti liggur eisini í pensionistahúsinum og undirhúsinum.
Eisini kann ringjast til nevndarlimirnar
Martin Rasmussen, tlf. nr. 220864
Sigrun Danielsen tlf. nr. 212450
Samson Johansen tlf. nr. 747786
Signar Jacobsen tlf. nr. 747128
Oda Frederiksberg tlf. nr. 447187
Heilsan
nevndin


text:
- Publiceret den 05 januar 2014
- Víst: 2658
Elsebeth Dahl - dóttir Binu á Skipinum (Jacobina A. Dahl, f. Djurhuus, 1926) - hevur eitt fult skrivihefti, sum mamma hennara hevur skrivað í landalæru, meðan hon gekk í skúla hjá Kallsoy. Bina er dóttir Elspu í Stólpa, f. 1899 og Hans á Skipinum, f. 1905. Á permuni stendur, at Bina er 11 ár, so heftið er skrivað í 1937. Hetta er eitt sera áhugavert hefti, sum eisini viðger mangt og hvat áhugavert og bygdasligt, sum er nútíðarmenniskjanum púra fremmant og óviðkomandi. Bina hevur eina flotta hondskrift, og tekningarnar eru eisini fínar. Eg havi spurt onkrar javnaldrar hjá Binu, um tey eiga eina sovorðna bók - ella um tey minnast nakað til hetta. Jú, nøkur minnast hetta væl, men ikki eri eg komin fram á nakran annan, ið eigur eina slíka bók. Anna, f. Sivertsen (1925) í Fornanum, sum býr í Vestmanna og er eitt ár eldri enn Bina, minnist væl landalærutímarnar hjá Kallsoy, og at tey skrivaðu og teknaðu alt møguligt: bygdina, fuglar, fiskar og nógv annað. Anna fortaldi fyri mær, at Bina á Skipinum og Poula, f. Joensen (1926) hjá Onnu Malenu sótu saman í skúlanum. Tær vóru bestu vinkonur og spældu eisini altíð saman aftan á skúlatíð.
Hetta avritið, ið eg havi fingið frá Elsebeth, er heldur kámt í støðum, men við einum góðum vilja er tað mesta lesandi. Føroyar vera sera gjølla viðgjørdar. Allar bygdir vera nevndar við stuttum og - fyri nútíðina - eisini stuttligum viðmerkingum. Vit kunnu lesa um sýslurnar, fólkatal, stjórnarskipan, skúlaskipan, vegir, vitar, telefonlinjur, neyt og seyð, skipatal, toskaveiðu, grindavágir (ikki hvalvágir, ið nú verður sagt) o.m.a. Sjálvandi fær heimbygdin nakrar neyvari og drúgvari viðgerð. Her kanst tú hoyra sagnir, lesa um kirkjuna, bjargaferð og síggja kort av bygdini. Parturin, ið nevnist "Jørðin við Gjógv", er nakað fyri seg. Her sæst millum annað, at Gortra er størsti eigari í bygdini við 16 gyllum - stavnin framman fyri Rætt og Jógvansstovu við ávikavist 15 og 14 gyllum. Okkum menniskjum so líkt, so var eg spentur at vita, hvussu nógva jørð VIT áttu. Skuffandi úrslit, tí niðast á listanum, millum aðrar fæloysingar, stendur: Karl Jacob - 0 gyllin!!!
Skúlin og samfelagið eru ómetaliga nógv broytt,síðani hesir landalærutímarnir rungaðu í skúlanum hjá Kallsoy í 1930unum, og so mikið størri fongur er tað at kunna líta aftur um bak við hesi bókini á telduskíggjanum. Gev tær stundir at kaga í hana, tí uttan iva dettur tú niður á eitthvørt, ið hevur tín áhuga.


text:
- Eg gangi út frá, at tá skip verða skrivað á eina umsókn, so er nakað um tað. Tað hava vit ikki tíð at eftirkanna.
Tá tú nú veitst, at fleiri reiðarí ikki vita av, at teirra skip vóru partur av umsóknini, gert tú so nakað við tað?
- Eg havi onga orsøk at eftirkanna hetta. Eg veit okkurt annað, sum eg ikki fái kommenterað, sigur Jákup Mørkøre.
Tað var í januar í ár, at Vestmanna Seafood søkti um at fáa part av makrelkvotuni til fiskiveiðiroyndir. Virkið kann sum so ikki fáa kvotuna tillutaða, og tí nevndi virkið í síni umsókn seks skip, sum kundu fáa royndarkvotuna, men tað vísti seg, at virkið í veruleikanum bara søkti vegna tað eina, Fram, sum er heimahoyrandi í Vestmanna.
Av hinum skipunum vísti tað seg, at tað eina einki fiskiloyvi hevði og at reiðaríini hjá hinum vistu av ongum. Teirra skip vóru meira brúkt sum pynt á umsóknini. Hesi skipini vóru Norðhavið, sum einki loyvi hevur at fiska í føroyskum sjógvi, Tróndur í Gøtu, Tummas T. og Finnur Fríði, sum Varðin í Gøtu eigur, og so Hoyvík, sum Thor í Hósvík eigur.
Lesið meira í blaðnum, sum er komið í sølubúðirnar


text:
Svimjisamband Føroya og LÍV skrivaðu í dag undir eina tvey ára stuðulsavtalu í sambandi við átakið “Eingin svimjing uttan lívbjargara”
Hetta til at styrkja um átakið, sum Svimjisambandið sjósetti í 2009, og sum síðani er bygt upp við stuðli og undirtøku frá svimjifeløgum, svimjihallum, skúlum kring landið umframt øðrum stovnum og kommunum.
Endamálið við átakinum er, so vítt gjørligt, at tryggja, at eingin svimjing fer fram í føroyskum svimjihallum, uttan at góðkendur lívbjargari er til staðar.
Svimjisambandið hevur bygt upp eina skipan við útbúgving og próvtøku av lívbjargarum og lívbjargingardómarum, umframt tilbúgving av svimjihallum.
Við góðu undirtøkuni, tekur skipanin alt meira dik á seg, og er tørvurin tí eisini vaksandi at kunna fyrisita hana betur.
LÍV kemur tí inn við einum fíggjarligum íkasti til Svimjisambandið at kunna keypa inn útgerð so sum lívbjargingardukkur og demo-hjartastartarar og til rakstur av skipanini.
Hóast vit halda okkum vera komin rættuliga langt á leið, so hendir tað meira enn so, at onkur vísir á viðurskifti, sum kundi verið betur, vegna vaksandi tilvitan um evnið. Sum til dømis nú í hesum døgum, at tryggja lívbjarging eisini á svimjistevnum.
Í hesum sambandi er tað gott at fáa ein stuðul inn sum LÍV, ið við evnum og royndum kann geva okkum veruliga sparring innan økið, umframt at hjálpa okkum við tí fíggjarliga.
Undirritaði formaður fegnast um avtaluna, og um ta undirtøku og góðtøku av hesum átaki, sum vit kenna frá øllum hesum ymisku kring landið.
Vegna Svimjisamband Føroya
Rókur í Jákupsstovu
Formaður


text:
- Tíðindi, mentan og ítróttur
Uttanumtos sigur Annika um Kristinu
Uttanumtos kallar borgarstjórin í Tórshavnar kommunu, Annika Olsen, tað, sum Kristina Háfoss, landsstýriskvinna, segði í Útvarpinum í gjár um kommunuskattin.
Landið ætlar at geva fyritíðarpensjónistum 1000 kr. meira um mánaðin.
Tað kostar kommununum 25 mió. kr. í skattainntøkum.
Men samanumtikið geva átøkini hjá landsstýrinum í øllum valskeiðinum kommununum fleiri pengar, segði Kristina Háfoss.
Hon skilir ikki, hvat eitt greitt fíggjarligt ábyrgdarbýti millum land og kommunur merkir, sigur Annika Olsen.
Samhaldsfasti
Millum annað segði Kristina Háfoss, at kommunurnar fáa meira skatt, tá útgjaldið úr Samhaldsfasta hækkaði í fjør.
Men tað eru arbeiðstakarar og arbeiðsgevarar, sum gjalda Samhaldsfasta, sigur Annika Olsen.
Hví skal tað geva landsstýriskvinnuni í fíggjarmálum rætt til at senda kommununum eina rokning upp á 25 mió. kr., spyr Annika Olsen.
Hon sigur eisini, at undanfarna samgonga gav fólkapensjónistum størri viðbót.
Ábygd og fígging fylgjast
Hetta gav landi og kommunum størri skattainntøkur.
Men hví gevur hetta landsstýriskvinnuni í fíggjarmálum rætt til at senda kommununum eina rokning upp á 25 mió. kr., spyr Annika Olsen.
Hon sigur, at land og kommunur mugu sjálvi fíggja tey øki, sum tey hvør í sínum lag hava ábyrgd av.
Landið hevur ábygd av fyritíðarpensjónistum.
Sí eisini


text:
Gunvør Balle og Sirið Stenberg hava fingið svar uppá sínar fyrispurningar um at lýsa 20. mars 2015 sum almennan frídag. Spurningarnir vóru settir Bjørn Kalsø og løgmanni at svara skrivliga
Svar upp á fyrispurning nr. 66/2014 eftir Tingskipanini § 52a frá Sirið Stenberg og Gunvør Balle, løgtingskvinnum. Fyrispurningur um at lýsa 20. mars 2015 sum almennan frídag hjá fólka- og miðnámsskúlum landsins, settur Bjørn kalsø, landsstýrismanni
Fyrispurningurin er soljóðandi:
1. Heldur landsstýrismaðurin ikki, tað vera rætt at broyta avgerðina um, at fólkaskúlarnir skulu hava undirvísingarskyldu fríggjadagin 20.mars 2015?
Svar
Til 1: Tá 20. mars 2015 ikki er lýsur sum almennur frídagur, hevur Mentamálaráðið tikið avgerð um, at dagurin heldur ikki verður frídagur hjá skúlunum. Henda støða er tikin við atliti at næmingunum, soleiðis at teir næmingar, sum ikki hava møguleika at vera saman við avvarðandi henda fyrrapart, kunna uppliva sólarmyrkingina saman við øðrum. Talan er um óvanliga hending, og í hesum sambandi stinga nógvir spurningar seg upp. Tí er týdningarmikið, at næmingurin fær svar og er í einum tryggum umhvørvi.
Hinvegin kunnu foreldur og verjar, sum ynskja og hava umstøður at verða saman við børnum sínum 20. mars, boða skúlanum frá, at teirra barn ikki kemur í skúla. Mentamálaráðið er kunnað um, at tað eru nógv foreldur, sum hava biðið barninum frí í sambandi við sólarmyrkingina.
Mentamálaráðið hevur mælt skúlunum til at taka sólarmyrkingina við í undirvísingina, og hava skúlarnir tikið hesa uppgávu í stórum álvara. Í flestu skúlum verður í vikuni skipað fyri evnisdøgum um rúmdina, m.a. við atliti at fyribrigdinum sólarmyrking. Tiltøk verða fyriskipað í skúlanum, tá sólarmyrkingin verður og í summum førum saman við kommununi á staðnum. Í fleiri førum eru foreldur og avvarðandi boðin at verða saman við næmingunum í skúlanum, tá ið sólarmyrkingin verður. Nakrar kommunur hava eisini saman við skúlunum fyriskipað størri tiltøk fyri allar borgarar í kommununi.
Leggjast kann afturat, at skúlaleiðslur saman við lokalu myndugleikunum hava møguleika at leggja einstakar frídagar. Mentamálaráðið leggur seg ikki út í, nær hesir dagar verða lagdir.
Mentamálaráðið er ikki vitandi um, at skúlar hava valt 20. mars sum frídag.
Vinarliga
Bjørn Kalsø
landsstýrismaður
Svar uppá skrivligan fyrispurning nr. 67/2014 eftir § 52a í tingskipanini til Kaj Leo Holm Johannesen, løgmann, frá Gunvør Balle og Sirið Stenberg, løgtingsmonnum, um at lýsa 20. mars 2015 sum almennan frídag
Fyrispurningurin var soljóðandi:
1. Ætlar løgmaður ikki at lýsa 20. mars 2015, tá ið sólarmyrking verður, sum almennan frídag?
2. Um nei, hvørjar eru grundgevingarnar fyri tí?
Svar:
Til sp. 1: Løgmaður fer ikki at lýsa 20. mars sum frídag.
Til sp. 2: Løgmaður hevur ikki heimild at lýsa ella áseta ein frídag. Spurningurin um frídagar er eitt mál millum partarnar á arbeiðsmarknaðinum. Løgmaður fer ikki at leggja seg út í hesi viðurskifti.
Viðmerkjast skal, at tað er ikki so einfalt hjá tí almenna at skipa dagin sum frídag. Tað er so, at nøkur arbeiðspláss eru av slíkum slagi, at ávíst tal av starvsfólki altíð má vera til staðar til dømis á sjúkrahúsum og á ymiskum døgnstovnum. Eisini hevði talan verið um eyka lønarútreiðlsur fyri landið, um 20. mars verður almennur frídagur.
20. mars er ein heilt serstakur dagur. Og eg skilji tí væl, at nógv ynskja at halda frí henda dagin. Eg ivist heldur ikki í, at flestu arbeiðsgevarar lata síni starvsfólk brúka ein av sínum frídøgum tann 20. mars, um tað á nakran hátt ber til.
Tað vera sjálvandi starvsfólk, sum ikki hava frí henda dagin, men eg vænti, at tey kortini fara at uppliva hetta serstaka fyribrigdið, hóast tey eru til arbeiðis.
Løgmansskrivstovan, 13. mars 2015
Kaj Leo Holm Johannesen
løgmaður


text:
Tilfar til deiggj:
2 egg, 2,5 dl. sukur, 1,5 dl. mjøl, 100 gr. myrk sjokoláta, 2 tsk. vaniljusukur, 2 spsk. kakao, eitt dism av salti, eg brúkti eisini 100 gr. hindber
Tilfar til cheesecake-topping:
1 egg, 200 g. rómaostur, 1 tsk. vaniljusukur, 1/2 dl. sukur
Framferðarháttur:
Bráðna smør og sjokolátu saman
Píska sukur og egg saman
Blanda síðani smør, sjokolátu, sukur og egg saman
Vend vaniljusukur, kakao og mjøl í deiggið
Koyr í ein smurdan form, sum er um 21x21 cm til støddar
Píska rómaost, egg, sukur, vaniljusukur saman
Stoyt hetta omaná deiggið í forminum
Marmorera kakuna við at skera niður í deiggið
Pynta við berum um hugurin er til tess
Baka í ovninum við 175 stig í 45 min
Tá kakan kemur úr ovninum er hon enn eitt sindur flótandi, men hon storknar tá hon gerst kaldari. Tá kakan er heilt køld, er hon klár at eta.
Bæði Sunnvá og eg eru samdar um at kakan smakkar ótrúliga væl. Eg haldi at hetta er ein sovorðin sum tú antin elskar ella hatar - kakan er ógvuliga søt, fyldig, og eitt stykki er ivaleyst. Usj, nú fór et at munga


text:
Starvsnevndin hevur á fundi samtykt at senda soljóðandi kunningarskriv til øll limafeløgini.
“Svimjisamband Føroya hevur alla ábyrgd av føroyska svimjilandsliðinum, bæði ítróttarliga og fíggjarliga.
Teir svimjarar, sum til eina og hvørja tíð eru á svimjilandsliðnum hava skyldu, at bera lýsingar o.l frá teimum stuðlum, sum svimjisambandið hevur avtalu við, og annars luttakað á landsliðnum undir teimum treytum, ið svimjisambandið setur og hevur avtalað við sínar lýsarar.
Við hesum grundgevingum mugu vit boða frá, at svimjisambandið ikki kann góðtaka, at svimjarar gera egnar avtalur, at galda fyri teirra luttøku í kappingum, sum eru undirlagdar ábyrgdina hjá Svimjisamband Føroya.
Samstundis skulu vit siga frá, at Svimjisambandið arbeiðir við uppskoti til avtaluskjal, sum svimjari og Svimjisamband skulu hava sínámillum, so leingi svimjari er á landsliðnum.”
Við svimjikvøðu
Svimjisamband Føroya
Starvsnevndin


text:
Norðurlendska svimjisambandið hevði mikudagin 28. januar sín árliga fund fyri aðalskrivarar og ítróttarstjórar, har aðalskrivararnir serliga fyrireika norðurlendska aðalfundin og kalendaran fyri komandi árið, og ítróttarstjórarnir koma við broytingaruppskotum til kappingarreglurnar.
Í ár hevði aðalskrivarin hjá okkum forfall, og undirritaði luttók tí einsamallur fyri SSF. Fundurin varð skipaður sum fyrst felagsfundur og síðani aðalskrivarar og ítróttarstjórar á hvør sínum fundi, sum so aftur endaði við einum felagsfundi har niðurstøðurnar frá hinum báðum undanfarnu fundunum vórðu lagdar fram.
Tað var sum vant ein gevandi fundur, í tí góða selskapi sum norðurlendska svimjifamiljan er.
Fyrsti felagsfundur gekk mest uppá at viðgera árið sum fór, og har í millum málið um EJM í Baku. Norðurlendingar stóðu saman um støðu Føroya í hesum máli, og eru sum so nøgd við loysnina sum nú er á veg, at Føroyar skulu kunna luttaka undir EOC flaggi.
Eitt annað mál var hækkandi gjaldið fyri at sleppa at hýsa evropeiskum meistarastevnum, sum merkir at eisini tey størru norðanlondini nú aftra seg við at bjóða seg fram. Luttakararnir á NSF-fundinum vóru samdir um at hetta ikki átti at verið so, men spurningurin er um vit fáa gjørt nakað við tað.
Á tvíbýttu fundunum luttók undirritaði á fundinum fyri aðalskrivarar, sum var mest praktisk fyrireiking til aðalfundin í mai. Áseting av ymisku tiltøkunum á kalendaranum fyri 2015, og tílíkt. Eisini var eitt umfar av frágreiðing um aktuellu støðuna hjá ymisku limalondunum.
Fundurin hjá ítróttarstjórum var týðiligvís gevandi, um dømast skal út í frá frágreiðingini aftaná. Nógv áhugaverd uppskot vóru til reglubroytingar á aðalfundinum, har tað tó eigur at nevnast at tað í síðsta enda er upp til aðalfundin í Bergen í mai, at samtykkja møguligar tillagingar.
So við fyri fyrivarni kann eg til dømis nevna, at ítróttarstjórarnir skjóta upp at taka burtur aldursavmarkingina á eldra partinum av NJM/NM, og at kalla eldra partin fyri Nordic Championships. NM verður í so fall ein rættilig Norðurlendskt Meistarastevna, heldur enn kapping fyri ‘pre-seniorar’.
Ítróttarstjórarnir ynskja eisini aldursbólkarnar broyttar, so at teir samsvara við teir nýggju hjá LEN (og FINA?). Tað vil siga tríggir árgangir í juniorbólkinum – heldur enn tveir – og nokkso áhugavert skjóta ítróttarstjórarnir upp at unglingabólkurin undir junioraldur verður tilsvarandi tríggir árgangir, við einum yvirlapp (!). Tað vil siga, at elstu árgangir til NUM eisini hava aldur til NJM, sama árið.
Hartil skjóta ítróttarstjórarnir upp at hava NJM í Open Water afturat verandi NM, altso á somu stevnu. Eitt ávíst kjak stóðst av hesum, við tað at teinarnir á NM eru 5 og 10 km sum á EM, meðan EJM er 7.5 km, umframt 5 km fyri ungdómar. Sviar tordu ikki at lova at tey kunnu skipa fyri einari kapping afturat nú í summar, afturat hinum teinunum og stytri tein fyri motiónistar, so rákið var mest til at lata juniorarnar kappast á 5 km á NJM. Um altso aðalfundurin samtykkir reglubroytingarnar.
Runt fundirnar vóru ymisk festlig tiltøk, so sum ein vitjan i Bláu Lónini, og morgunsvimjing í Laugardalslaug. Næsti fundur í norðurlendskum høpi, er aðalfundurin í Bergen í mai.
Vegna Svimjisamband Føroya
Rókur


text:
Kristin Michelsen hevur tikið seg úr samgonguni
Kristin Michelsen, borgarstjóri á Tvøroyri, hevur í dag boðað løgmanni frá, at hann frá í dag av, tekur støðu frá máli til mál í løgtinginum.
Kristin Michelsen hevur sent løgmanni soljóðandi skriv:
Góðan dagin Aksel V. Johannesen, løgmaður.
Undirritaði Kristin Michelsen, Froðba, løgtingsmaður fyri Javnaðarflokkin, vil hervið boða Løgmanni og formanni fyri Javnaðarflokkin Aksel V. Johannesen frá, at eg Kristin Michelsen, løgtingsmaður frá ídag av, atkvøður mál fyri mál í Løgtinginum, og er ikki bundin at atkvøða saman við Javnaðarflokkinum, so leingi sum javnaðarumboðini í Tvøroyrar býráð ikki vilja samstarva við undirritaða.
Undirritaði vil eisini vísa til at formaðurin í Suðuroyar norðara Javnaðarfelag Signar Dam alment og við telduposti til undirritaða dagfestur 14. november 2016 kl. 20.52 váttar ”at Kristin Michelsen er valdur fyri Javnaðarflokkin og umboðar sostatt Suðuroyar norðara Javnaðarfelag á Løgtingi”. Somuleiðis váttar Løgmaður í telduposti til undirritaða 13. november 2016 ” eg helt eg hevði svarað tær bæði munnliga og umvegis miðlarnar. Eg kann endurtaka tað her: tú ert framvegis limur í Javnaðarflokkinum og ynsktur í Løgtinginum”.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Kundatænasta
Sera umráðandi er hjá okkum at skilja tørv og ynski hjá okkara viðskiftafólkum. Bara á hendan hátt kunnu vit veita eina uppaftur betri tænastu. Umráðandi er tí, at vit fáa viðmerkingar frá tær um tínar royndir at flúgva við Atlantic.
Á kundatænastuni leggja vit dent á at svara sum skjótast.
Send okkum kærur, rís, rós ella góð hugskot til [email protected]
Fyrispurningar um pakkaferðir, bílegging av ferð, broyting av ferð, bílegging av hotelli og/ella bili, send okkum teldupost til [email protected]
Fyrispurningar um viðføri, innskriving, tyrlu og frakt, send okkum teldupost til [email protected]


text:
Eitt er at fáa eitt hugskot til eina yrking, eitt annað er at skriva hana niður og geva henni skaldsligar eginleikar, eitt triðja er at geva hana út til ein lesara, og tað fjórða, tað sum eg her fari at umrøða, tað er at lesa yrkingina upp.
Ikki øll duga at lesa yrkingar upp. Verri enn so. Summi duga so illa at lesa upp, at tað var betri ógjørt. Onnur duga so mikið væl at lesa upp, at tann sjáldsama røddin í yrkgingini er tann sama, sum lesur yrkingina hart. Tær eru óloysiligar.
Sjálvur dámar mær best, tá ið yrkjarar sjálvir lesa upp egnu yrkingar sínar. Ofta lesa sjónleikarar upp, og tað verður alt ov dramatiskt og karikerað.
Leygardagur er.
G! er!
Eg eri ikki ein fastur G!-gestur. Verri enn so. Tó havi eg roynt at verið til bókmentatiltøkini, sum hava verið á G!.
Í gjár spældu veðurgudarnir við gestirnar. Royndu teirra tolni, og hvussu úthaldandi tey í roynd og veru er, tá ið hart, harðari, harðast leikar á.
Men í dag.
Í dag var friður.
Eg kom norð til tað syðstu gøtuna um trý tíðina. Parkeringspláss fann eg ovast uppi við Gøtugjógv. Eg gekk oman á festivaløkið. Í urtagørðum og úr húsvindeygum ljómaði við kátum fólki, sum høvdu hætta sær at stoytt eitt sindur í aftur.
Fyrsti upplesturin skuldi vera á Gróvargøtu 9, hjá Rannvør og Páll. Eg hitti eina av upplesarunum, Marjuna Syderbø Kjælnes, sum heldur ikki visti, hvar hon skuldi lesa. Men staðsansinum bilti onki. Vit funnu, og hjúnini, Rannvør og Páll tóku fryntlig og blíð ímotí okkum. Her skuldu Marjun S. Kjælnes og Arnbjørn Ó. Dalsgarð lesa upp.
Fyrst las Marjun upp. Marjun hevur givið út øll hugsandi tekstasløg. Hon hevur skrivað til børn, til sjónleik, til film, til tónleik, skaldsøgu, yrkingar. Ikki er so nógv eftir. Hon hevur sagt í viðtal, at henni dámar best at skriva, og ikki so væl dámar henni at standa framman fyri fólki.
Marjun las úr yrkingasavninum, Opna, og úr skaldsøguni, Óendaliga vera, báðar eru útgivnar í ár. Marjun hevur eina veika rødd, og hon kemur ikki heilt til sín rætt, tá ið hon møtir aldututli og bátamotorum. Tá gerst hon ov veik. Hon lesur ikki illa upp, men røddin er ov veik til ikki at hava eina mikrofon. Tað skal ikki so nógv til. Fyriskipararnir skuldu bara havt ein lítlar gittarforsterkjara og eina mikrofon, so var hetta bjargað. Innihaldið í skaldskapinum var gott. Hon las yrkingar úr Opnu, og so las hon byrjanina út skaldsøguni, sum er um at koyra norðureftir.
Síðani las Arnbjørn. Arnbjørn hevur eisini eina veika rødd, men hann lesur ógvuliga væl upp, og tað var sum hevði hann vant seg við (ella gjørt sær greitt), at ljóðviðurskiftini vóru ein avbjóðing, og tí las hann týðiliga, seint og hart. Arnbjørn las úr einum komandi stuttsøgusavni, sum er um ein persón, sum eitur Albert. Albert er vit. Vit eru Albert. Vit øll. Hann vil stórt, men sættast við lítið.
Síðani gekk leiðin niðan á Gróvargøtu 8, har Rønn og Pól tóku ímóti okkum. Har lósu Kim Simonsen og Sissal Kampmann upp
Kim las fyrst. Eg havi altíð hildið, at Kim ikki er heimsins besti upplesari. Tað er sum um hann ikki tímir at lesa. Innihaldið í yrkingunum er akademiskt, og kann kanska ikki lesast øðrvísi. Og hann sat niðri, eins og Marjun og Sissal, og tað gevur ikki tað sambandið við áhoyrararnar, sum skal til. Eisini haldi eg, at fleiri av upplesarunum manglaðu uppsýnið. teir hugdu ikki at áhoyrarunum. Dynamikkurin millum upplesara og áhoyrarar manglaði.
Løtu seinni las Sissal Kampmann, og tað saman er galdandi fyri Sissal. Hon er ógvuliga monoton, tá ið hon lesur upp, og hyggur ov lítið upp á fólkið. Yrkingaperlurnar hjá Sissali eru so mikið góðar, og har er ein ávís uppreksan í yrkingunum, sum kann gera, at upplesturin gerst monotonur.
Síðani var lisið upp hjá Kim og Vónbjørt, Úti í Bø, 14. Har lósu Lív Maria Róadóttir Jæger og Anna Malan Jógvansdóttir. Lív er góður upplesari. Tekstirnir hjá henni eru soleiðis skrivaðir, og at teir bora seg inn í spurningar, sum aftur bora seg inn í spurningar, og tað krevur, at upplesturin hevur ein ávísan stíl. Eina rútmu, sum verður markera við andadrátti. Stílurin hjá Lív var øvaður, og tað lá væl fyri at geva framførslu og upplestri eina heild
Seinasti upplesarin, tá ið klokkan nærkaðist fýra, henda góða leygardagin hjá Kim og Vónbjørt, var Anna Malan. Yrkingarnar hjá Onnu Maluni eru ógvuliga organiskar, mikroorganiskar, og ofta liva hesar mikroorganismur í havinum, so kanska skuldi hon lisið fyrst, har havið (og Havið (snapsurin)) var. Anna Malan byrjaði væl. Gjørdi onki hóvasták burturúr. Yrkingarnar eru stuttar, og myndríkar, men røddin á Onnu Maluni var ov veik. Tað gjørdist ikki betri, tá ið Ævintýraferðin fór at leika í niðri á sandinum, og syngja um barnaball, mitt meðan Anna Malan royndi at forloysa okkum í mikroorganismum.
Upplesturin vardi i ein tíma og nakrar minuttir.
Vit fingu ein gongutúr millum húsini. Sum heild ein væl eydnaður upplestur við nógvum góðum tekstum.
Á ólavsøku verður ein líknandi upplestur. Byrjað verður 29. juli klokkan 15.00 á Føroya Fólkaháskúla og síðani verður gingið til Steinprent, Boysensgarð og Býarbókasavnið.
OMR


text:
Nýggjar leiðir miðskeiðis í 70unum
P/f Poul Hansen hevur virkað sum heilsøla líka síðan 1927. Henda fyritøkan, sum í dag hevur fleiri enn 75 fólk í arbeiði, helt fyrst í 70unum, at nýggjar leiðir skuldu roynast. Byrjað varð við saltaðum oksa- og lambskjøti. Framleiðslan gekk væl, og tey fyrstu árini varð virkað og framleitt á Bacalao. Men tíðirnar broyttust, og tá P/f Poul Hansen miðskeiðis í 70árunum varð noytt at sleppa sær av við bygningarnar á havnarøkinum, varð gjørt av at byggja nýggjan bygning á Hálsi. Bygningurin skuldi fevna um alt virksemi hjá P/f Poul Hansen.
Tók dik á seg
Nýggi bygningurin broytti umstøðurnar nógv. Plássi var ivaleyst av, og umstøðurnar í síni heild svaraðu til øll nútíðarkrøv hjá stórari fyritøku.
Gamli høvuðsbygningurin var 500 fermetrar til víddar. Hann kundi staðið tíggju ferðir í tí nýggja, sum hevði gólvvídd, sum var 5.000 fermetrar. Matvøruframleiðslan flutti eisini niðan á Háls. Heilsøla og matvøruframleiðsla vórðu savnað á einum stað, tá ið bygningurin var liðugur í 1977. Tá tók matvøruframleiðslan rættiliga dik á seg.
Fyri nøkrum árum síðan flutti matvøruframleiðslu-virkið til Hósvíkar, og matvøruframleiðslan og úrvalið, sum er í dag, kann ikki samanberast við tað, sum farið varð undir fyrst í 70árunum.
Úrvalið hjá Krás
Krás ger rullupylsu, kjøtpylsu, skinsakjøt og tað vælumtókta livurposteiið til viðskera.
Til feskan døgurðamat verður gjørt fiskafars, kjøtfars, malið neytakjøt, ymsar steikir av oksakjøti, kotilettir o.a. av svínakjøti.
Til frystan døgurðamat verður gjørt saltsprongt lambskjøt, saltsprongt oksakjøt og lambstjógv. Umframt hetta roykir Krás bæði hamburgarrygg og flesk.


text:
Katla úr ÁRF, er leiga út til Vestamanna, og rør sum Havfrúgvin
Í kappróðri er ikki altíð líka lætt, at manna bátarnar hjá róðrarfeløgum, runt um í landinum.
Tað er ymiskt hvussu tað fellur til, tey seinru árini hevur ÁRF havt upp til 3-4 manningar onkur ár.
Og samstundis hava onnur feløg her norði, onga manning havt.
Í ár er so ongin manning í ÁRF.
NHR er í somu støðu, tey hava nú heldur ongan manning tíverri.
Nakað áðren Norðoyastevnu, kom fyrispurningur úr Vestamanna,
har tey spurdu, um tey kundu leiga okkara fimm mannafar Katlu.
ÁRF valdi at leiga bátin út, til Vestmanna, og rør báturin fyri
róðrarfelagið í Vestmanna sum Havfrúgvin.
Tey hava tvær manningar í FM, 5 mannafør dreingir og 5 mannafør kvinnur.
Hjá dreingum hevur báturin veri 3 fer nummar 4 og ídag vunnu teir bronsu.
Hjá 5 mannafør kvinnum, hevur báturin vunni allar 4 stevnurnar, sum
hava veri í summar, og liggja tær á odda.
Og so kunna vit leggja aftart, hvør hevur smíða bátin.
Sum nevnt fyrr í greinini, so hevði ÁRF fleiri manningar,
og vit manglaðu bát til róðrarárið 2008.
Fyrispurningur bleiv sendur til Kollafjarðar, tí tann sum hevði
smíða okkara nýggja átta mannafar Árnfirðing, fekk ikki smíða
felagnum nýtt fimm mannafar til 2008.
Avgjørt bleiv tí at fáa Terja R. Jacobsen, úr Kollafirði, at byggja
felagnum nýggjan bát.
Hetta er tískil fyrsti kappróðarbáturin, sum Terji hevur smíða.
Stutt eftir, smíðaði Terji nýggjan Blik til Argja Róðrarfelag.
Og ikki kann sigast annað, enn at bátarnir sum Terji hevur smíða
eru framúr góðir.
Hyggja vit eftir úrslitinum í 2012, so liggja hesir báðir bátarnir,
á odda í sínum róðrum.
Hjá fimm mannaførum kvinnum liggur Havfrúgvin(Katla) á odda
og Blikur liggur nummar tvey í FM kappingini.
ÁRF/Atli


text:
Nú Elspa Mørkøre hevur givið avboð til HM-07 er 2. svimjarin úttikin eftir galdandi úttøkutreytum har tvey av hvøjrum kyni fáa møguleikan.
4. svimjarin, ið myndar svimjihópin til HM verður sostatt Mona Simonsen úr TS.
Hetta er greitt eftir at altjóðasvimjisambandið FINA hevur boðað SSF frá, at møguleikin fyri at tveir svimjarar til eina/somu grein hava møguleikan at lutaka.
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð


text:
Pláss fyri nógvum ferðafólki afturat í Føroyum
Í sambandi við tíðindaflutningin, sum hevur verið seinastu tíðina, verður róð framundir, at ferðafólkatalið í Føroyum er sera høgt, og spurnartekin er sett við, um ferðavinnan í Føroyum er burðardygg.
Nýggj gistingarhagtøl frá Hagstovuni vísa ein sera lítlan vøkstur í talinum av útlendskum ferðafólkum í Føroyum samanborið við seinasta ár, men Ferðavinnufelagið gleðist tó um jaligu gongdina seinastu árini, har ávísur vøkstur og áhugi fyri Føroyum sum ferðavinnuland hevur verið at sæð. Enn er tó langt á mál og arbeiðast má meira miðvíst við ferðavinnuni soleiðis, at fleiri ferðafólk velja Føroyar sum ferðmannaland, og at útboðið til ferðafólk verður størri bæði í miðstaðarøkinum og runt um í landinum.
Sum nú er, standa flestu hotellini tóm helvtina av árinum, og smáu veitararnir megna ikki at liva av ferðavinnuni burturav. Um vit ikki hava lønsemi hjá smærru veitarunum soleiðis, at hesi burturav kunnu arbeiða við ferðavinnuni, er ongin at skapa burðardyggu tilboðini til ferðafólk á smærru økjunum.
Leingi hevur verið tosað um at skapa aðrar vinnur í Føroyum til tess at geva føroyska búskapinum fleiri bein at standa á. Í hesum viðfangi skal politiska skipanin hava rós fyri tað arbeiðið og tær íløgur, ið eru gjørdar í at marknaðarføra Føroyar og føroyska ferðavinnu umvegis Visit Faroe Islands. Hesar íløgur byrja at síggjast aftur í beinleiðis inntøkum og arbeiðsplássum kring alt landið. Ferðavinnan skapar nevniliga møguleika fyri arbeiði í økjum í landinum, har annars fáir aðrir arbeiðsmøguleikar eru. Ferðavinnan er eisini ein rættiliga støðug vinna, sum ikki verður stórvegis ávirkað av búskaparligu gongdini annars og skal tí takast í stórsta álvara sum ein vinna; í Íslandi stendur ferðavinnan í dag fyri størri parti av útflutninginum enn fiskivinnan. Í 2015 vóru útlendsku gistingarnar í Íslandi 3.613.046 nætur. Til samanberingar var talið í Føroyum 115.517. Tað vil siga 31 ferðir fleiri enn í Føroyum. Fólkatalið í Íslandi er seks ferðir fólkatalið í Føroyum.
Ferðafólkatalið í Føroyum avmarkar seg natúrliga til tey hotelkømur og leigubúðstaðir, vit hava at bjóða. Hóast útbyggingar og framgongd, so eru hesi tøl ikki so høg, at neyðugt er at stúra fyri at missa tamarhald á støðuni. Fyrst og fremst er neyðugt at fáa positivan fíggjarligan rakstur í ferðavinnuna. Vit eru øll samd um, at umhvørvisliga burðardygdin skal verða í hásæti, tí uttan hana var eingin ferðavinna.
Áhaldandi treiskni og hart arbeiði frá eldsálum gjøgnum nógv ár og nýggja íløgan hjá politisku myndugleikunum hava skapt góðan gróðrarbotn fyri, at Føroyar hava møguleika til at hava eina umhvørvisliga burðardygga ferðavinnu. Hetta kann bert útinnast í verki, um vit fáa skapt vørur, sum eru fíggjarliga burðadyggar, og ferðavinnuøkið sum heild verður betri skipað.
Jaligu árinini av ferðavinnuni eru nógv og óneyðug at nevna. Talið av útlendskum ferðafólkum í Føroyum er langt frá einum hámarki. Nú ræður um at standa saman um ferðavinnuna soleiðis, at ferðavinnan sum eitt nýtt bein undir føroyska búskapinum ikki verður niðurbrotin, áðrenn henni er lív lagað.


text:
Sambært dóttrini Shula Koperstoch er Yisrael Kristal deyður. Hann doyði í dag eftir at hava verið stutt sjúkur, sigur hon við ísraelska tíðindamiðilin Ynet.
Deyði hansara kemur ein mánað áðrenn hann hevði fylt 114 ár.
Yisrael Kristal og fyrsta kona hansara, Chaja Feige, vóru depoterað til Auschwitz, eftir at ghettoin var útruddað. Chaja Feige doyði í fangaleguni, meðan Yisrael Kristal yvirlivdi eftir at hava verið trælur í fleiri legum. Tá ið teir sameindu funnu hann í mai 1945, vigaði hann bara 37 kg.
Í 1950 emigreraði hann til Ísraels við nýggju konu síni. Tey búsettust í Haifa, har hann fór aftur undir at framleiða góðgæti, sum hann gjørdi undan krígnum. Hann starvaðist við hesum til hann gavst við pensjón, skrivar TV2.
Israeli Holocaust survivor Yisrael Kristal, the world's oldest man, died on Friday aged 113 https://t.co/DO5HpoNUIK— AFP news agency (@AFP) August 11, 2017
Um tú veitst okkurt, sum VP ikki veit - skriva so til vp@vp.fo


text:
Her er ein rúgva av greinum, ið eg havi skrivað seinasta áratíggið. Flestu greinarnar eru longri kronikkir ella viðmerkingar, men eisini eru nøkur ummæli og røður at finna. Greinarnar eru ikki altíð orðarætt sum prentaðu útgávurnar. Ynskir tú at citera, verður um gjørligt víst til prentaðu útgávuna fyri at finna røttu kelduávísingina. Longri brot mugu ikki endurgevast ella útgevast uttan loyvi. Tó kunnu greinarnar verða kopieraðar til egna nýtslu ella til undirvísing.
Tuesday, December 12, 2006
Sólarmessa – Nýggj fløga við føroyskum og útlendskum kórtónleiki
Umframt nýggja verkið Sólarmessa, sum á fyrsta sinni er innspælt á hesi fløguni, eru á fløguni nýggjur og gamal kórtónleikur, bæði føroyskur og útlendskur. Millum tað nýggja kann nevnast sangurin “Nú líður móti summartíð”, ið Sámal Matras Kristiansen hevur skrivað til kórið. Av kendum kórklassikarum eru m.a. “Skip á Havnini” hjá Regini Dahl í útseting Paula í Sandagerðis og “Tá ið teir sóu landið” hjá Hans Jacob Højgaard.
Upptøkurnar eru gjørdar í Samuelskirkjuni á Nørrebrúgv, har føroyska meinigheitin í Keypmannahavn heldur til. Danski tónameistarin Torsten Jessen hevur tikið upp og lagt fløguna til rættis, og grafikarin Høgni Egholm Magnussen hevur gjørt húsan.
Sera virkið útisetakór
Húsakórið varð stovnað í 1970 og hevur hildið til í Føroyahúsinum síðani tá. Tað hevur verið stjórnað av so kendum kórleiðarum sum Christian Wahl, Marianne Clausen og Sunleif Rasmussen. Síðani 2001 hevur Tórður á Brúnni stjórnað kórið. Tórður hevur eisini gjørt fleiri nýggjar útsetingar av kórtónleiki, sum kórið syngur. Fleiri av hesum eru at hoyra á fløguni.
Í 2004 fór kórið á konsertferð til Føroya, og hetta var fyrsta kórferðin heim á klettarnar, hóast kórið hevur 36 ár á baki. Kórferðin eyðnaðist sera væl, og í 2005 varð farið undir at fyrireika og taka upp hesa fløguna, sum nú er útkomin.
Myndatekstur: Nýggja fløgan hjá Húsakórinum ber heitið “Sólarmessa” eftir høvuðsverkinum á fløguni, ið Pauli Hansen hevur komponerað til kórið
No comments:
Pedagogikkur, løn og status
Prentað sum kronikk í Sosialinum 29. dec. 2017 ”Somu løn fyri somu útbúgving” er eitt slagorð, ið javnan hoyrist í hesum tíðum, tá fakb...
-
Prentað sum kronikk í Dimmalætting 4. august 2017 Í løtuni hava nógvir føroyingar summarfrí. Dagligu pliktirnar eru lagdar til síðis na...
-
Føroyar hava hesi seinastu árini upplivað ein stóran vøkstur innan ferðavinnu, og líkt er til, at hesin vøkstur fer at halda fram. Politika...
-
Í 2008 snúði løgtingsvalstríðið seg m.a. um betri umstøður til miðnámsskúlar. Hóast summi vóru ónøgd, vóru tey flestu tó fegin, tá hetta kj...


text:
Miðbýurin í Aarhus skiftir ham kl. 19 leygarkvøldið, tá Aarhus alment gerst evropeiskur mentanarhøvuðsstaður 2017.
Ein gonga við fleiri túsund fólkum og kórsangarum, sum bera skip við lýsandi lanternum, fer fram við ráðhúsinum, har eitt kór eisini stendur í eyðkenda ráðhústorninum. Og leiðandi røddina eigur føroyska Eivør, sum saman við dansk-turkiska Luna Erashin, DJ Static, Aarhus Jazz Orchestra, Aarhus Symfoniorkester framføra eitt verk, sum bretin Nigel Jamieson hevur gjørt.
Talan er um eina tveir tíma langa setan, sum verður send beinleiðis á DR1.
Les meira HER


text:
Flóðaldur
Flóðaldur eru vanligast í Kyrrahavsøkinum. Tað japanska heiti fyri flóðaldur er tsunami, og er hetta fyribrigdi best kent við japanska heitinum í altjóða lesnaðinum. Gos og jarðskjálvtar á havbotninum kunnu elva til ovurstórar aldur, sonevndar flóðaldur. Tær flyta seg skjótt yvir havið. Alduferðir hava verið máldar til 750 km/t. Úti á havinum eru aldurnar bara hálvan metur høgar, men tá tær koma at landi og verða steðgaðar, vaksa tær og kunnu verða meira enn 20 metrar høgar. Síðani stoyta tær seg við eini øgiligari kraft inn yvir land og kunnu oyðileggja alt, sum fyri er. Ein jarðskjálvti út fyri Sumatra í Indonesia í 2005 elvdi til eina aldu, sum skolaði inn á Indonesisku strondina og eisini ferðaðist tvørtur um Indiska Havið og rakti indisku strendurnar. Skjálvtin máldi 9,0 á Richterstiganum. Hægstu aldurnar vóru helst 25 metrar høgar. Millum 250.000 og 300.000 fólk lótu lív. Teirra millum vóru næstan 900 ferðafólk úr Norðurlondum. Fimm milliónir gjørdust heimleys. Tann 11. mars 2011 var ein ógvusligur jarðskjálvti í havbotninum eystur úr Japan, sum elvdi til eina flóðaldu. Serliga norður Japan varð meint rakt og um 20.000 fólk mistu lívið. Flóðaldur eru sjálvsamar á okkara leiðum, men slíkar hendingar eru av og á her í Føroyum. Tað er tó langt síðani, at flóðaldur, ið kunnu samanberast við oyðileggjandi aldurnar í fjareystri, hava rakt Føroyar.
Flóðaldur við Føroyar[rætta | rætta wikitekst]
Flóðaldur, sum kunnu samanberast við tær í fjareystri, hava vit ikki havt her á leiðunum síðani umleið ár 6000 ár fyri Krist. Tá var eitt omanlop á kantinum av norska landgrunninum, sum elvdi til eina rættuliga stóra tsunamialdu í Norðurhøvum. Henda hendingin er kend sum Storeggaaldan. Model útrokningar hava víst, at aldan var umleið 10 m. høg, tá hon kom inn á føroyska landgrunnin. Kanningar av botnsedimentunum í vøtnunum suðuri í Vági og Niðri á Vatninum á Eiði vísa, at tað breyt inn í hesi vøtnini í hesari hendingini. Ein líknandi, men ikki so ógvuslig hending var í 1969, tá ein harður jarðskjálvti rakti Gorringe Bankan í ein útsynning úr Portugal. Hesin skjálvtin skapti eina flóðaldu, sum rakti strendurnar hjá Portugal, Spania, Marokko og oyggjarnar har um vegir. Á evropeiska meginlandinum gjørdi aldan í hesari hendingini ikki so nógv um seg, men ótti kom tó á fólk, serliga í Portugal, tí í 1755 varð Lissabon so at siga lagdur í oyði av slíkari hending. Vit eru tó ikki vitandi um nakra frásagnir, sum vísa at hesar hendingarnar hava rakt Føroyar.
Í 2008 var ein minni flóðaldu hending, sum serliga gjørdi um seg í Hvannasundi, men eisini merktist í Kollafirði og aðrastaðni í Føroyum. Líknandi fyribrigdir hava verið fyrr, m.a. í bókini "Sørvágur og sørvingar" skrivar Sonni Jacobsen um eina flóðaldu, sum knappliga kom inn á sandin í Sørvági í annars besta veðri bæði á landi og á sjónum. Hetta var tann 14 august í 1916. Eisini eru frásagnir, sum benda á, at sama alda gjørdi um seg á Miðvági. Orsøkina til hesar hendingarnar vita vit ikki enn, men omanlop onkunstaðni á havbotninum ella serlig veðurfyribrigdir úti á opnum havi eru tvey av boðunum. Flóðaldur kunnu eisini koma av omanlopum, og slíkt dømi er hendingin í 1953, tá eitt omanlop á Kalsoynni skapti eina aldu, sum fylti gjónna norðuri við Gjógv. Hesa aldu merktu tey eisini í Leirvík, men tó í nógv minni mun.


text:
Tað er við stórari gleði, at EB/Streymur í dag kann kunngera, at okkara Arnbjørn Hansen er komin heim aftur, og at hann aftur komandi kappingarár fer at lata seg í blá/svørtu troyggju nr. 22.
Eftir at hava spælt fyrstu barnaárini við HB kom Arnbjørn sum smádrongur til EB/Streym, her hann hevur verið ein av berandi kreftunum øll árini, EB/Steymur hevur myndað ovaru helvt av bestu fótbóltsdeildini.
Síðani hann fyrstu ferð spældi á besta liði okkara í 2004 hevur hann spælt 263 dystir fyri EB/Streym í landskappingini, steypakappingini og í europeiskum dystum og hevur í hesum dystunum skorað 162 mál. Harafturat spældi hann sín fyrsta A-landsdyst fyri Føroyar 27. februar 2006, og higartil er tað blivið til 18 A-landsdystir og 3 mál. Á U21 landsliðnum egiur hann 4 dystir og 1 mál, á U19 landsliðnum 2 dystir.
Men fyri tveimum árum síðani valdi Arnbjørn at royna nýggjar leiðir, og hesi bæði árini hevur hann spælt við HB.
Arnbjørn hevur tó hesi bæði árini verið ógvuliga skaðaplagaður. Á ólavsøku í fjør fekk hann álvarsligan skaða í knæðið, sum helt honum burtur frá fótbólti í útvið eitt ár, og júst afturbyrjaður beint fyri ólavsøku í ár fekk hann aftur skaða, ið helt honum burtur frá dysti í 6 vikur, og um tað so ikki var nóg mikið, so fekk hann bert tríggjar dystir seinni skaða í økslina undir venjing. Tað hevði so við sær, at hann fekk bara 4 dystir við HB í ár, meðan hann spældi 19 í fjør, áðrenn hann fekk knæskaðan.
Vónandi fer at gangast betri framyvir, og vit vóna við honum, at hann kann halda seg skaðafrían.
Tí er hann førur fyri at spæla, so ivast ongin í dygdunum hjá honum á vøllinum, og vit vóna, at Arnbjørn fær eitt gott kappingarár komandi.
Umframt at spæla við besta liði okkara skal Arnbjørn eisini vera partur av venjaratoyminum kring liðið. Sáttmálin við Arnbjørn er galdandi fyri 2017.
Á myndini bjóðar Brian Hansen Arnbjørn væl komnan til felagið aftur.
Góða eydnu, Arnbjørn!


text:
Kinna Poulsen greiðir frá listini hjá Steffani Danielsen, sum hon skrivaði um í bók um Nólsoyarmálaran. Eyðuni og Neil spæla tónleik. Carl Jóhan Jensen greiðir frá Hvítu Bók hjá Einar Már Guðmundsson og lesur brot úr bókini. Annika Skaalum lesur stuttsøgu og síðan verður aftur tónleikur við Eyðuni og Neil. William Smith greiðir frá síni krimibók, Gagnligt lív og lesur brot úr henni. Oddfríður Marni Rasmussen lesur yrkingar og Arnbjørn Ólavsson Dalsgarð lesur eina stuttsøgu, eins og Vencil 9. sum teir báðir ritsjórnað, verður lagdur fram til fólk at hyggja í. Síðan lesur Skjaldraveldið skjaldur og Inger Smærup Sørensen hevur eitt kjakupplegg við heitinum: Undir liðini á listini, sum hon heldur við støði í eini grein í tíðarritinum Listin 2010, sum eisini verður framlagt. At enda verður høvið at seta spurningar og at kjakast. Tónleikurin heldur síðani áfram.
Ókeypis atgongd og barrin er opin.


text:
Eg havi fingið fatur á einum damublaðið. Tað er eitt sovorðið blað, sum er vent til málbólkin damur og við hesum í hondini kann finnast út av hvat tað er, sum eyðkennir damur. Fyri tað fyrsta má staðfestast, at alt, sum hevur við útsjónd at gera hevur fundamentalan týdning. Skógvar við reimum og djarvar hælahæddir er luftin tær anda inn í seg og lipgloss og consealari við mineralum er teirra føði. Hugtakið "eitt mást" er teirra leiðregla, sum vísir veg til designsofur, marglitt accesories og frekar, forførandi ljósastakar. Teirra børn eru dukkulisur, teirra menn eru verkætlanir, sum við lummapsykologi, sjálvsitandi sokkum og passivum aggressiviteti verða tamdir til at rigga saman við einum auberginelittum blow lounge luksus stóli. Samskiftið hjá damum við onnur menniskju er ein kapping um hvør eydnast best á rennubreytini, í at forvinna og brúka pening og líkasum fáa tað heila til at síggja út av nøkrum. Damur eru kaldar, vemmiligar verur, hvørs djúpastu kenslur koma til sjóndar tá tær onkuntíð hava ein vána hárdag og hvørs størsta íkast til heimin er at tær hava lættari við at halda vektina eftir at tær eru hildnar uppat at eta sukur.
Eg havi eisini fingið fatur á einum public service sáttmála. Tað er ein sovorðin avtala millum Kringvarp Føroya og føroyska fólkið og við henni í hondini kann finnast út av hvat tað er, sum eyðkennir føroyingar. Fyri tað fyrsta má staðfestast, at føroyingar eru nakrir, sum geva samfelagnum fullan ans og sum av sonnum taka ábyrgd fyri teirri demokratisku prosessini. Í Føroyum taka tey ábyrgd og vilja bøta um samfelagsstøðuna, tey sóknast eftir avbjóðingum, uppsøkja vitan og kjakast. Tey ynskja margfeldni og tolsemi og tey standa samhaldsføst um at menna tey virði, sum tey eru errin av í teirra samfelg. Tey gera alt fyri at skerpa teirra kritiska ans og fyri at útdýpa og nuansera tey vandamál, tey sum heimsborgarar koma út fyri. Føroyingar eru fantastiskar verur, sum berjast eitt gott og satt stríð.
Tað góða við hesum er, at eg ongantíð havi møtt eini damu av tí slagnum, sum damubløðini greiða frá, men eg havi møtt nógvum føroyingum av tí slagnum, sum public service sáttmálin greiðir frá. Tað er einki galið við hvørki damum ella føroyingum, tað er galið við fjølmiðlunum. Tí á sama hátt sum damubløðini ikki megna at vísa hvussu fantastiskar damur í grundini eru, megna føroysku fjølmiðlarnir heldur ikki at vísa hvussu fantastiskir føroyingar í grundini eru.
Vit hava fingið ein public service sáttmála og hann skal haldast. Mentanin er ikki eitt hol í einum osti, sum Kringvarpsleiðslan greiðir frá, hon er sjálvt undirstøðið hjá frálíku menniskjunum, sum vit eru og tað er við hesum í huga vit skulu førast fram. Vit vilja ikki longur finna okkum í at verða fatað sum innistongdir, resigneraðir smáborgarar við eini mystiskari trongd til danskt undirhald.
(IS)


text:
Aftur í ár skipar Kongshavnar Frítíðarsiglarar fyri bátatreffi í Søldarfirði. Tiltakið byrjar fríggjakvøldið 6. mai og er upphiting til bátafestivalin á Toftum, sum er leygardagin 7. mai.
Klokkan 17-24 er møguleiki at fara í heitar pottar.
Kl. 19 bjóðar borgarstjórin í Runavíkar kommunu, Torbjørn Jacobsen vælkomin.
Kl. 19 grilla vit pylsur og búffar, okkurt leskandi verður afturvið.
Tá liðugt er at eta, verður felagssangur har eitt harmonikulið spælir undir.
Leygarmorgun verður morgunbreyð at fáa, áðrenn kósin verður sett í Skálabotn kl. 12, har bátarnir fylgjast út á Toftir.


text:
6. Hvar eru tey deyðu?
1. TÁ IÐ ONKUR DOYR, HELDUR HANN UPPAT AT LIVA
„Hini deyðu vita einki.“ – Prædikarin 9:5
Hvat hendir við okkum, tá ið vit doyggja?
Sálmur 146:3, 4; Prædikarin 9:6, 10
Tá ið vit doyggja, eru vit hvørki før fyri at síggja, hoyra ella hugsa.
Jóhannes 11:11-14
Jesus samanbar deyðan við tað at sova.
2. JEHOVA ÆTLAÐI ONGANTÍÐ, AT MENNISKJUNI SKULDU DOYGGJA
„Av trænum til kunnskap um gott og ilt ... mást tú ikki eta; tann dag ið tú etur av tí, skalt tú vissuliga doyggja.“ – 1. Mósebók 2:17
Hví doyggja vit?
1. Mósebók 3:1-6
Satan leyg, tá ið hann segði, hvat skuldi henda við Evu, um hon ikki aktaði Guds boð. Tá ið Ádam og Eva vóru ólýðin móti Jehova, syndaðu tey og doyðu at enda.
1. Mósebók 3:19
Tá ið Ádam var deyður, var hann ikki longur til.
Rómbrævið 5:12
Syndin er sum ein ræðulig sjúka, sum vit hava arvað frá okkara fyrstu foreldrum. Vit eru øll fødd sum syndarar, og tað er tí, vit doyggja.
1. Korintbræv 15:26
Bíblian rópar deyðan ein fígginda.
3. SANNLEIKIN UM DEYÐAN FRÍAR OKKUM
„Táið maður doyr, livnar hann tá upp aftur! – Tá skuldi eg bíðað, ... inntil eg varð avloystur.“ – Job 14:14
Hvørjum skeivum hugsanum sleppa vit undan, tá ið vit vita sannleikan um deyðan?
1. Jóhannesarbræv 4:8
Læran um eitt brennandi helviti er ein háðan móti Jehova. Hann hevði ongantíð loyvt, at fólk vórðu pínd á henda hátt.
Opinberingin 4:11
Nógv eru so bangin fyri teimum deyðu, at tey tilbiðja tey í staðin fyri Jehova. Men Jehova er hin sanni Gud, og vit eiga bara at tilbiðja hann.


text:
Møguleikin fyri eini nýggjari ABC-samgongu spøkir
Hóast Javnaðarflokkurin, ið sigur seg vera garant fyri vælferð í Føroyum, hevur givið lyfti um at onki samstarv verður við Fólkaflokkin eftir valið, so hevur flokkurin í seinastuni í fleiri umførum atkvøtt saman við samgonguni og felt góð uppskot, ið høvdu gjørt tað lættari hjá vanligum føroyingum. Spurningurin er tí, um nakað broytist, sleppur Javnaðarflokkurin fram at.
Aftur í gjár upplivdu vit, at Javnaðarflokkurin atkvøddi saman við samgonguni, og feldi eitt gott andstøðuuppskot, ið kundi betra munandi um umstøðurnar hjá børnum og ungum í Føroyum.
Hesiferð feldi Javnaðarflokkurin uppskot frá Tjóðveldi, um at lógartryggja børnum við serligum tørvi rætt til stuðlandi og mennandi fyriskipanir í skúla og frítíðarhøpi. Eitt uppskot, ið hevði bøtt munandi um viðurskiftini hjá teimum familjum, ið hava børn við serligum tørvi. Eitt nú ynskti Tjóðveldi at áseta mark fyri, hvussu langir bíðilistar til ymisk tilboð, sum t.d. barnasálarfrøðing, kunnu vera.
Javnaðarflokkurin fellir uppskot, hann lovar veljaranum at fremja
Hetta er ikki fyrstu ferð, at Javnaðarflokkurin fellir eitt andstøðuuppskot. Javnaðarflokkurin hevur í seinastuni felt fleiri góð andstøðuuppskot, og so seint sum í farna mánað feldi Javnaðarflokkurin eisini saman við samgonguni eitt uppskot hjá Tjóðveldi, ið hevði til endamáls at seta ferð á grønu umstillingina í Føroyum, við at taka av MVG á eitt nú grønum hitaskipanum og el-bilum.
Hetta hóast Aksel V. Johannesen á landsfundi Javnaðarfloksins í apríl segði soleiðis:
“Javnaðarflokkurin hevur sum mál, at øll hús og allir bygningar skulu hitast upp við varandi orku. Hetta letur seg tøkniliga gera í dag, og um oljuprísurin aftur fer at hækka, eru nógvir pengar at spara hjá einstøku familjunum”
Ein stak harmilig gongd, ov vit kunnu tíverri bert staðfesta, at tað er munur á, hvat Javnaðarflokkurin sigur seg vilja gera, og tað sum hann í veruleikanum ger.
Tjóðveldi fylgir lyfti upp við ítøkiligum átøkum og uppskotum
Í Tjóðveldi leggja vit dent á, at øll okkara lyfti eru bindandi avtalur við okkara veljarar, og at allar okkara útsagnir verða fylgdar upp við ítøkiligum átøkum og uppskotum í tinginum. Hetta sóu vit m.a. herfyri, tá Tjóðveldi tók stig til at hjálpa teimum fátækastu familjunum í Føroyum, við at leggja fram uppskot um at hækka barnaískoyti til tær mest útsettu familjurnar. Heldur enn bert at tosa um trupulleikan, so valdu vit at gera nakað ítøkiligt við hann, og veita hesum familjunum eina hjálpandi hond.
Formaðurin í Javnaðarflokkinum hevur boðað greitt frá, at hann ikki fer í samstarv við Fólkaflokkin eftir valið. Vónandi fer hann at halda orð, men vit hava sæð dømi um, at hann sigur eitt, men ger nakað annað. Tað er harmiligt, og tí mugu vit eisini staðfesta, at einasti garanturin fyri, at ein heilt nýggj politisk kós verður sett í Føroyum, er Tjóðveldi.
Tað seinasta, sum vit í Føroyum hava brúk fyri, er ein nýggj ABC-samgonga, ið hevur sum høvuðsmál at køva allar batar, ið vit sum samfelag hava so stóran tørv á, og heldur fast í verandi skeivu kós.
Tjóðveldi peikar á andstøðuna – Javnaðarflokkurin kann fara báðar vegir
Tjóðveldi heldur sítt orð, og tá ið vit lova okkurt, so er tað tí, at vit ynskja at føra tað út í verki. Tað kann ein fáa vissu um, við at samanbera útsagnir Tjóðveldis við uppskot løgd fram tinginum og hvussu tingfólk Tjóðveldis atkvøða í løgtingsmálum.
Tjóðveldi hevur eisini sum einasti flokkur melda greitt út, at vit ynskja eina samgongu millum verandi andstøðuflokkar.
Í eini taktiskari roynd at vinna atkvøður, royna summi Javnaðarfólk at billa veljaranum inn, at Tjóðveldi ætlar sær í samstarv við Fólkaflokkin eftir valið.
Tað er reint møsn.
Vit ynskja eina grundleggjandi broyting í førda politikkinum, og hon kemur ikki við verandi Fólkaflokki í landsins leiðslu. Tey, ið kortini pástanda tað, royna bert at ræða fólk, og eiga í grundini at sópa fyri egnum durðum. Tað er so ikki Tjóðveldi, ið saman við Fólkaflokkinum fellir framsøkin uppskot, ið gera tað lættari hjá vanligum familjum at fáa gerandisdagin at ganga upp.
Tjóðveldi er trygdin fyri einum rættvísari samfelag
Tað skal vera mín vón, at Javnaðarflokkurin broytir kós og prógvar sínar politisku ætlanir í verki, heldur enn bert at tosa um ætlanirnar.
Til tað hendur, so fari eg at heita á øll, sum vilja hava eitt meiri rættvíst samfelag, har øll hava somu møguleikar at koma fram og skapa sær eina virðiliga tilveru, um at velja Tjóðveldi.
Tjóðveldi heldur síni lyfti, og vit eru í løtuni einasta trygd fyri, at sitandi samgonga ikki sleppur at halda fram eftir komandi løgtingsval.


text:
Meining: Stjórnarskipan Føroya
Vit viðgera í dag eitt lógaruppskot, sum fór til hoyringar á ólavsøku í ár...
Javnaðarflokkurin fremur álop á umsiting Løgtingsins
Javnaðarflokkurin hevur í morgun – beint áðrenn sonevnda ”stjórnarskipanin” skal til viðgerðar í Løgtinginum – framt eitt...
Klettheyggj er fløktur og fakliga óambitiøsur
Løgtingsstjórin vil burturvísa uppskotinum um stjórnarskipan. Hansara meining er sterk. Men hansara fakligu grundgevingar...
Turriklæði og tílíkt
Einasta grundin at taka spurningin fram, er spurningurin um trygd


text:
NSÌ og Símun Rógvi Hansen hava longt sáttmálan 🙂 Vit fegnast øll um at Símun Rógvi forsetur í NSÌ. Símun Rógvi er ein fantastiskur málmaður, og hevur hann verið við til at styrkt um verjuspæli hjá NSÌ.
Torbjørn Jacobsen, borgarstjóri í Runavíkar komunu, skrivaði soleiðis á facebook eftir steypafinaluna: “Fáið undirskriftina frá hasum manninum í ein vissan fart”. Hettar vísur hvønn týdning Símun Rógvi hevur fyri felagið, og okkum øll sum eru NSÌ viðhaldsfólk. Nú kann borgarstjórin, og øll NSÌ viðhaldsfólk fegnast og gleðast um at Símun Rógvi framvegis er NSÌ leikari.
Vit ynskja Símun Rógva Hansen tillukku við sáttmálanum, og allar bestu eydnu framyvir í NSÌ.


text:
Hvønn týdning hevur Bíblian hevur fyri teg?
Eg vil siga, at hon er mín kumpass. Tað er har eg fái góð ráð, hvussu eg skal liva í samskifti við Gud og næstan.
Nær fekst tú tína fyrstu Bíbliu?
Eg fekk mína fyrstu bíbliu frá eldru systur míni Jórun Skála, tað var 29.12.1986, tá ið eg fylti 13 ár, tá fór eg at lesa ein kapitul um dagin.
Hvussu lesur tú Bíbliuna í dagligdegnum?
Eg havi sett mær fyri, at lesa ein kapitul um dagin. Mær dámar eisini sera væl at grunda og biðja yvir onkrum versi, ið talar serliga til mín. Hetta er gott, tá man søkir Harran í einingi.
Er okkurt vers ella bók í Bíbliuni tú ert serliga fegin um?
Matt 6:33 um at søkja fyrst Guds ríki. Søgan um Jónas hevur altíð tala serliga til mín. Ein bók at lesa aftur og aftur. Hon minnir meg um lýdni og at hava hjarta fyri øðrum.
Kundi tú hugsa tær at granska okkurt í Bíbliuni nærri?
Ja, Bíbliuna sum heild. Kundi hugsa mær at tikið frí einar 2 vikur um árið, at granska Guds orð saman við øðrum, og havt ein góðan vegleiðara.
Hvussu við tí sum er torskilt í Bíbliuni?
Ja, tá ið okkurt er torskilt, brúki eg tíð av og á at leita á netinum, lesi studiubíbliur og leksikon, og ikki minst, so er Heilagi Andin eisini har, at vegleiða meg.


text:
Ferðslutrygdarætlan 2008-2015
Fyrsta Ferðslutrygdarætlanin fyri Føroyar byggir á sama mál, ið er sett fyri Visjón 2015-ætlanina hjá Føroya Landsstýri. Í aðalmálinum fyri infrakervið verður staðfest, at tað skal vera trygt at ferðast í Føroyum. Í partsmálinum fyri verður staðfest, at tað skal vera trygt at ferðast í Føroyum.
Nullhugsjónin
Nullhugsjónin leggur upp til, at eingin skal doyggja ella fáa álvarsligt mein av ferðlsuvanlukku í føroysku vegaflutningsskipanini. Væl vitandi, at ein slík hugsjón ikki gerst veruleiki frá degi til dags, er tí neyðugt at seta deilmál fyir at náa evsta málinum. Sí Álitið um Nullhugsjónina.
Ferðsluna noyðast øll, børn sum vaksin, at ferðast í fyri at virka í samfelagnum. Tað er ikki møguligt at velja ferðsluna frá, og tí er tað uppgávan hjá myndugleikunum at virka fyri, at møguleikarnir fyri at flyta seg gerast so tryggir sum gjørligt.
Í Ferðslutrygdarætlanini 2008-2015 standa uppskot til tiltøk til at gera føroysku ferðsluna tryggari. Ferðslutrygdarætlanin gongur út í 2015. Væntandi fer Vinnumálaráðið at seta arbeiðsbólk at dagføra hana í næstum.


text:
Søga
(Fram til brotið, Fyrsta ferðslutrygdarætlanin, er teksturin leysliga úr bóklinginum, Ráðið fyri Ferðslutrygd 30 ár, Tekstur: Uni Arge)
Hin 19. januar í 1976 stevndu umboð fyri 13 ymsar stovnar, fyritøkur og feløg í Føroyum saman til fundar á skrivstovuni hjá Tryggingarsambandinum Føroyar í Havn at stovna eitt ferðsluráð. Marius Thomassen, stjóri, beyð vælkomin og greiddi frá, at tað var ein gamal tanki hjá Tryggingarsambandinum at stovna eitt ráð fyri tryggari ferðslu í Føroyum. Marius Thomassen upplýsti, at arbeitt hevði verið við málinum síðan 1974.
Tað var ikki av tilvild, at júst Tryggingarsambandið gekk á odda at stovna ráðið. Har sóu tey hvønn dag avleiðingarnar av, at ferðslan var nógv vaksin, og Marius Thomassen helt, at alneyðugt var nú at fáa samskipað øll tiltøk at gera ferðsluna tryggari.
Norðurlendsk ferðsluráð fyrimynd
Einki løgið var í tí, at føroyingar eins og norðurlendsku grannatjóðirnar funnu upp á at stovna egið ferðsluráð at upplýsa borgarar og myndugleikar um týdningin av tryggari ferðslu. Heldur einki løgið var í tí, at hetta hendi júst í sjeytiárunum.
Søgan um bilferðsluna í Føroyum byrjar í 1922
Tá kom fyrsti bilurin til landið. Uppaftur fleiri komu árini eftir, og bilarnir vóru hent flutningsamboð hjá teimum, sum hættaðu sær at koyra teir, og sum annars funnu vegir at koyra á, tí teir vóru fáir tá́. Men bilarnir vóru ikki bara hentir. Teir vóru eisini ein hóttan. Fólk kundu fáa skaða ella doyggja í ferðsluni.
Tann fyrsta deyðsvanlukkan á føroyskum vegi var í 1928. Síðan hesa vanlukkuna eru 280 fólk deyð av ferðsluávum (pr. juni 2015).
Nágreinilig tøl yvir, hvussu nógv fólk hava fingið skaða í ferðsluni, síðan fyrsti bilurin kom, finnast ikki. Men landslæknin hevur mett tíðliga í hesum ártúsundinum, at um 6.075 fólk hava fingið skaða í ferðsluni, og av teimum hava 608 fingið varandi mein.
Syndarligu sjeytiárini
Verður hugt eftir, nær flestu ferðsluvanlukkarnar hava verið, sæst eitt týðiligt mynstur fyri og eftir 1970. Í 1969 vóru 3001 bilar í Føroyum. Frammanundan doyðu árliga 2-3 fólk í meðal.
Tá sjeytiárini komu, broyttist samfelagið nógv. Samferðslukervið varð útbygt við nýggjum vegum og tunlum, fólk fingu fleiri pengar um hendi, og bilatalið øktist. Í 1978 varð hámarksferðin hækkað úr 60 upp í 80 km/t í óbygdum øki og úr 30 upp í 50 km/t í bygdum øki. Í 1974 vóru 6.825 bilar í landinum og í 1981 fleiri enn 12.000.
Hetta sást aftur í vanlukkutølunum. Í 1974, tá Tryggingarsambandið fór at kanna møguleikarnar at stovna eitt ferðsluráð í Føroyum, doyðu 13 fólk í ferðsluni. So syndarligur hevði standurin ongantíð verið fyrr, og ilt var tí ikki at síggja, at stundin var komin at gera ferðsluna tryggari.
Deyðsvanlukkur flestar í áttatiárunum
Vóru vanlukkutølini í sjeytiárunum ein fyriboðan um, hvat henda kundi, tá bilatalið øktist, og vegirnir gjørdust betri, so staðfestu áttatiárini, at tað var deyðans álvari at stuttleika sær í bili. Ferð eftir ferð doyðu ungfólk í ferðsluni hesi árini, og trupulleikin varð eisini tikin upp á ársfundinum hjá Ráðnum fyri Ferðslutrygd í 1985. Formaðurin, Niels Juel Arge, staðfesti, at 1984 var eitt dapurt ár. Níggju fólk vóru deyð. Rúsdrekka og ov nógv ferð vóru í flestu førum orsøkin. Umrøtt varð á fundinum, um krevjast skuldi við lóg, at fólk í bili sótu í trygdarbelti. Eitt sjónarmið var, at hetta bar illa til at krevja, tí løgreglan kundi ikki ansa eftir, at lógin varð hildin. Men umboðið fyri Føroya Læknafelag, Óli Mikkelsen, helt, at nýtsla av trygdarbelti skuldi ásetast við lóg, og fólk skuldu fáa bót, um tey ikki brúktu tað.
Ráðið fekk at sanna í 1986, at tað var bráðneyðugt at viðgera hendan spurningin. Hetta árið doyðu 14 fólk í ferðsluni. Tað var tað mesta nakrantíð. Á ársfundinum í 1988 upplýsti formaðurin, at 1987 var eisini eitt syndarligt ár. Tá doyðu 12 fólk. Niels Juel Arge staðfesti:“Hetta er líka ringt sum nøkur av teimum ringastu vanlukkuárunum, tá sluppirnar vóru. Tá fóru í meðal 10 mans um árið. Tað var nakað, sum gav ekkó allastaðni, men í dag mugu vit siga, at fólk verða ikki skelkað av hesum veruleika, so her síggja vit eina stóra mentalitetsbroyting.”
Deyðstalið minkar
Men betri tíðir vóru hóast alt fyri framman. Í 1989 doyðu sjey fólk, í 1990 sjey og í 1991 eitt. Ilt er at siga við vissu, hví talið á deyðsvanlukkum minkaði. Men orsakirnar vóru helst, at ferðslulógin varð herd, herundir, at kravt varð, at fólk skuldu sita íbundin trygdarbelti, og at vegirnir vórðu tryggari. Í 1988 varð ásett, at bilførarar mistu koyrikortið, høvdu teir meira enn 0,8 promillu í blóðinum. Áðrenn tað var promillumarkið 1,0. Eisini varð ásett, at bilførarar mistu koyrikortið, fóru teir meira enn 30 km/t upp um mest loyvdu ferð.
Seinastu 10 árini (pr. 2015) hevur talið á deyðum í ferðsluni í meðal verið knappliga fýra um árið. Hetta eru munandi fleiri enn í Noregi, Svørík og Danmark, verður uppgjørt pr. 100.000 íbúgvar, sí hagtøl her.
Virksemi 1976-2009
Undirvísingartilfar til fólkaskúlan
Ein spurningur, sum beinanvegin kom upp at venda, tá RFF varð stovnað í 1976, var at fáa til vega føroyskt tilfar um ferðslu til skúlarnar. Ein annar spurningur var at fáa gjørd endurskin at lata fólki, so bæði fólkini og ráðið sjálvt kundu gerast sjónligari í ferðsluni.
Endurskin
Tey fyrstu endurskinini vórðu fíggjað soleiðis, at Tórshavnar og Klaksvíkar kommuna keyptu ávikavist 5.000 og 2.000 endurskin frá ráðnum. Á teimum, sum Havnin fekk, stóð øðrumegin við reyðum “Havnin skal skína.” Hinumegin stóð við bláum navnið á ráðnum.
Hagtøl
Eitt annað mál, sum varð viðgjørt hesar fyrstu mánaðirnar, var at fáa til vega hagtøl um ferðslu. Málið var, at ráðið skuldi fáa til vega hagtøl um, hvørji sløg av akførum vóru í landinum, og hvar og hvussu óhappini hendu. Tá tað ræður um sløg av akførum og hvar óhapp henda, er komið á mál. Men djúptøknar kanningar og hagtøl av orsøkum til vanlukkur er ongantíð komið í fasta legu.
Lyktakanning
Umboðið hjá Bileftirlitinum, Atli Jensen, ráddi ráðnum til at fara undir eina landsumfatandi lyktakanning. Hann helt, at bilverkstaðir og bilasølur kundu standa fyri kanningini. Hetta varð gjørt í fleiri ár.
Ferðsluringur Barnanna
Frá fyrsta degi legði RFF stóran dent á at koma í samband við børnini. Eftir norðurlendskari fyrimynd varð Ferðsluringur Barnanna stovnaður. Tankin var at koma beinleiðis í samband við smæstu borgararnar í landinum, so teir so tíðliga sum gjørligt kundu gerast tilvitaðir um ferðslu. Hetta skuldi gerast við at senda upplýsingartilfar heim til børnini og foreldrini.
Ferðsluringur Barnanna vendi sær til børn millum 3 og 7 ár og fór av álvara at virka í 1984. 75 prosent av øllum børnunum høvdu tikið av tilboðnum um at gerast limir í ferðsluringinum.
1. floksnæmingar
Ein annar máti, sum Ferðslutrygd vendi sær til smæstu borgararnar, var við at senda øllum børnum, sum fóru í 1. flokk, tilfar um ferðslu. Ráðið skipaði fyri nógvum kappingum fyri børn. Onkuntíð varð kappast um at tekna vakrasta endurskinið, og í skúlum varð kappast um, hvør flokkur var raskastur at nýta endurskin.
Tónleikaútgávur til ung
Seinni gjørdist boðskapurin einfaldari og meira beinleiðis. Orsakað av mongu deyðsvanlukkunum í áttatiárunum gjørdi Ráðið fyri Ferðslutrygd í 1989 av at koma á tal við ungdómin við tónleiki. Martin Joensen og Jóhannus á Rógvu Joensen vórðu bidnir um at standa fyri eini útgávu við ferðslusangum. Úrslitið var eitt kassettuband við áður útgivnum sangum um ferðslu og nýsmíðaða lagnum “Stýr tær,” sum Karl Martin Samuelsen og Rúna á Heygum sungu.
Í 1997 vendi ráðið sær aftur til ungdómin við tónleikaútgávu. Hesa ferð kallaðist útgávan “Síðsta skríggj.” Uni Arge og Jóhannus á Rógvu Joensen gjørdu orð og løg til allar 13 sangirnar. Í hesum sambandi varð ein undirvísingarpakki latin skúlunum, so teir kundu brúka innihaldið á fløguni í ferðslufrálæruni.
Tætt samband við skúlar
Eitt av endamálunum hjá Ráðnum fyri Ferðslutrygd var frá byrjan at virka fyri at fáa ferðslulæru sum kravda lærugrein í skúlunum. Samsvarandi hesi stevnu fór ráðið í áttatiárunum undir at bjóða lærarum, pedagogum og politistum á skeið í ferðslulæru. Men striltið gekst at fáa ferðslulæru sum kravda lærugrein. Á ársfundinum í 1988 harmaðist formaðurin um hetta. Hann nevndi, at skúlin hevði givið innivist fyri 45 tímum í ferðslulæru yvir níggju ár, men tað var alt ov lítið, helt hann. Fleiri royndir vórðu tó gjørdar at bøta um støðuna. Dagligi leiðarin, Olivur Næss, gekk á odda at skipa fyri ferðsluvikum í fólkaskúlanum og miðnámsskúlum. Eisini helt hann fyrilestrar á skúlunum. Í 1988 setti ráðið eisini ein ferðsluráðgeva at vera bindilið millum ráðið og skúlaverkið. Hans Jacob Hermanssen røkti hetta starvið í fimm ár.
Hetta árið fekk ráðið sum so mong onnur sviðan at kenna av búskaparkreppuni. Landsstýrið og Tryggingarsambandið skerdu sínar játtanir til ráðið. Ein avleiðing av tí var, at nýggi leiðarin og starvsnevndin gjørdu av at gevast við skeiðunum fyri lærarum, pedagogum og politistum. Í staðin varð dentur lagdur á at samstarva beinleiðis við skúlarnar.
Hetta varð gjørt á ymsan hátt. Í 1996 skipaði ráðið fyri átakinum Betri fyrivarin enn eftirsnarin saman við Rúsdrekka- og Narkotikaráðnum, Arbeiðseftirlitinum, Føroya Brunatrygging og AIDS-ráðnum. Skipað varð fyri stórum tiltøkum í ítróttarhallum kring landið í tilsamans 30 dagar, og 7.000 børn møttu upp. Síðan 1999 vórðu øll børn í 1. flokki á hvørjum ári boðin til stórt tiltak um at nýta súkkluhjálm. Við hjálp frá góðum stuðlum kundi ráðið lata børnunum ein súkkluhjálm í part ókeypis.
Tað kanska týdningarmesta átakið í sambandi við skúlan hevur verið, at allir 9. flokkarnir í landinum síðan 1998 hava verið á dagsskeiði hjá ráðnum. Ráðið skipar fyri skeiðunum saman við Ambulansutænastuni, Heilbrigdi, koyrilærarum og ferðsluoffrum. Endamálið við skeiðunum er at fáa næmingarnar at skilja, hvussu nær vandanum teir í veruleikanum eru. Ráðið valdi sær 9. flokk sum málbók, tí hetta var seinasti møguleikin at koma á tal við ein heilan árgang í fólkaskúlanum, áðrenn koyrikortið skuldi takast.
Ráðið skrivaði álit um Nullhugsjónina
Petur Jacob Sigvardsen og Jón Kragesteen tóku sær í felag av at greiða álitið um Nullhugsjón úr hondum. Álitið var liðugt í mars 2003. Í tí var hópur av viðkomandi upplýsingum um ferðslu í Føroyum og ein langur listi av tilmælum um, hvussu ferðslan kundi gerast tryggari.
Høvuðstilmælið til løgtingið ljóðaði soleiðis: “Miðað verður eftir í framtíðini, at eingin skal doyggja ella fáa álvarsligt mein av ferðsluvanlukku í vegaflutningsskipanini, og at alt virksemi, sum hevur við ferðslu at gera, skal vera í samljóði við hetta stavnhaldið.”
Til tess at røkka hesum máli skuldi beinanvegin farast undir at gera munagóðar ábøtur á kommunalar vegir og landsvegir. Miðast skuldi eisini eftir, at akfør altíð skuldu lúka fremstu trygdarkrøv, at ferðslulógin áhaldandi varð endurnýggjað, og at eftirlitið við ferðsluni varð styrkt. Eisini skuldi dentur áhaldandi verða lagdur á at upplýsa fólk um ferðslutryggan hugburð.
Ítøkiliga stavnhaldið skuldi verða, at meðaltalið á teimum, sum doyggja ella verða álvarsliga skadd í ferðsluni í Føroyum, skuldi lækka í minsta lagi 40 prosent komandi 10 árini.
Løgtingið fagnaði Nullhugsjónini
Mong av málunum, sum Ráðið fyri Ferðslutrygd hevur samtykt, vórðu samtykt, tí ráðið helt tað vera sjálvsagt at fremja tey. Men tað hevur ikki altíð verið so sjálvsagt, at landsins myndugleikar beinanvegin gjørdu samtyktirnar til almennan politikk. Soleiðis var eisini við Nullhugsjónini. Frá tí, at landsstýrið segði seg vilja arbeiða fyri Nullhugsjónini í 1999, til hon kom til viðgerðar í løgtinginum, gingu fimm ár. Men tá hon at enda kom í løgtingið, var undirtøkan fyri henni avbera góð.
Eftir at álitið um Nullhugsjónina var liðugt í mars 2003, samtykti ráðið at biðja landsstýrismannin við ferðslumálum leggja Nullhugsjónina fyri tingið. Hetta skuldi hann gera á heysti 2003. Men løgtingsval varð útskrivað í desember 2003, og málið varð tí seinkað. Tað gjørdi minni, tí frammanundan høvdu nýggja forkvinnan, Rúna Sivertsen, og dagligi leiðarin, Jón Kragesteen, saman við starvsnevndini avrátt, at ráðið skuldi skipa fyri stórum upplýsingarátaki í sambandi við løgtingsviðgerðina. Nú fekk ráðið betri stundir at fyrireika seg. Upplýsingarátakið fór av bakkastokki fyrst í apríl mánaði í 2004. Almenningurin og løgtingsfólk vórðu mint á innihaldið í Nullhugsjónini í útvarpslýsingum, sjónvarpslýsingum og litføgrum blað, sum varð sent í hvørt hús í landinum. Tann 13. apríl 2004 var so aðalorðaskifti um Nullhugsjónina í løgtinginum.
Ætlanin hjá landsstýrinum var at fremja umfatandi broytingar í ferðslulógini og leggja tær fyri løgtingið í 2006. Tann týdningarmesta broytingin var, at Nullhugsjónin skuldi verða sett í fyrstu grein í ferðslulógini og á tann hátt gerast sjálvt høvuðsendamálið við lógini. Tá tað var hent, kundi sigast, at arbeiðið fyri tryggari ferðslu, sum nógvar góðar kreftir settu í gongd í 1976, loksins var viðurkent til fulnar og vorðið almennur politikkur í Føroyum.
Les meira um søgu Ráðsins fyri Ferðslutrygd í bólkinginum, Ráðið fyri Ferðslutrygd 30 ár. (leinki til)
Fyrsta Ferðslutrygdarætlanin
Ferðslutrygdarætlanin fyri Føroyar bygdi á sama mál, ið varð sett fyri Visjón 2015-ætlanina hjá Føroya Landsstýri, har tað í aðalmálinum fyri grundarsteinin ’infrakervið’ varð staðfest, at tað skuldi vera trygt at ferðast í Føroyum. Í partsmálinum fyri ferðslutrygd staðfesti Visjón 2015, at talið á ferðsluóhappum við fólkaskaða skal verða 30 % minni í 2015 enn í dag (2006). Málið er grundað á nullhugsjónina, sum er samtykt í Løgtinginum.
Ferðslutrygdarætlanin inniheldur millum annað ítøkilig tilmæli at betra um ferðslutrygdina í breiðum høpi. Málið við ferðslutrygdarætlanini (leinki til Ferlsutrygdarætlanina) var og er, at hon er stavnhald hjá landi, kommunum, feløgum, fyritøkum, einstaklingum og øðrum, sum eru við í arbeiðinum at arbeiða fyri størri trygd á føroyska vegakervinum.
Skipan um klippikort
1. januar 2008 kom lógin um klippikort (leinki til www.klippikort.fo) í gildi. Nú var munandi lættari at missa koyrikortið fyri brot á ferðslulógina. Royndir bilførarar høvdu nú trý klipp, meðan óroyndir høvdu tvey. Klippikortið fevnir um álvarssom brot á ferðslulógina, sum ikki í sær sjálvum føra til frádøming av koyrirættinum, men sum hóast tað eru vandamikil fyri ferðsluna. Klippikortið er galdandi fyri øll motorrikin akfør, sum koyrikort krevst til. Tað vil siga vanligur persónbilur, bussur, lastbilur, motorsúkkla, lítil motorsúkkla, traktorur og motoramboð, tó ikki prutl.
Herd ferðslulóg í 2009
Í 2009 var promillumarkið lækkað úr 0,8 niður í 0,2 – ein greiður boðskapur um, at rúsdrekkakoyring als ikki varð góðtikin. Eisini revsingin fyri rúsdrekkakoyring varð herd. Somuleiðis varð revsingin fyri at koyra ov skjótt munandi herd.
Átøk í 10’unum
Kunnandi átøk hjá Ferðslutrygd snúgva seg í mestan mun um hesi evni: Ferð, rúsdrekka, trygdarbelti, gáloysni, hjálm og endurskin. Hetta tí hesi evni ganga ofta aftur í álvarsligum ferðsluvanlukkum. Eisini vil Ferðslutrygd fyribyrgja við at vera við til at geva børnum góðar vanar frá byrjan, sum sæst aftur í átøkum og undirvísingartilfari til børn og ung.
Kunningarátøk hjá Ferðslutrygd verða í alt størri mun framd á internetinum, tað vil siga á føroyskum og útlendskum portalum, á facebook, heimasíðu og so framvegis. Í øllum kunnandi átøkum verður samstarvað til løgregluna, sum ger kanningar við sama evni, sum átøk eru. So vítt gjørligt verða Gallupkanningar gjørdar áðrenn og aftan á átøk fyri at síggja, í hvønn mun tað hevur ávirkað málbólkin.
Nýtt undirvísingartilfar til fólkaskúlan
Í august 2014 varð nýtt talgilt undirvísingartilfar latið fólkaskúlanum til øll floksstig. Tilfarið verður hýst á undirvísingarportalinum hjá Námi, www.snar.fo, (leinki til) sum hýsir øðrum undirvísingartilfari til føroyska fólkaskúlan. Tilfarið er í mestan mun danskt og norskt undirvísingartilfar, sum er tillagað til føroysk viðkurskifti og umsett. Við hesum er alt tilfar tøkt hjá øllum samstundis og er lætt at dagføra. Arbeiðið hevur verið gjørt í tøttum samstavi við tilvísingarbólk av lærarum og við Mentamálaráðið og Nám. Eisini hava fleiri partar verið hoyrdir á leiðini, herundir Føroya Lærarafelag, Felagið Skúli & Heim, Skúlaleiðarafelagið, Føroya Pedagogfelag og onnur. RFF hevur havt skeið fyri lærarum um nýtslu av tilfarinum, eins og vitjað hevur verið á at kalla øllum skúlum fyri at greiða skúlaleiðslum frá tilfarinum. Harumframt hevur Ferðslutrygd vitjað foreldrafundir, fyri at vísa foreldrum á týdningin av teirra leikluti, tá um ræður trygg børn í ferðlsuni.
1. floksnæmingar súkkluhjálm og endurskinsvest
Í mong ár hevur Ferðslutrygd latið næmingum súkkluhjálm og endurskinsvest. Súkkluhjálmin í samstarvi við Tryggingarfelagið Føroyar og Trygd og endurskinsvestin í samstarvi við Tryggingarfelagið Føroyar. Harumframt fáa børnini faldaran, Børn í bili og í ferðsluni, við góðum ráðum at hava heim við til foreldur.
Tá barnið verður uppskrivað til 1. flokk, fáa foreldur faldaran, Á veg í skúla. Faldarin inniheldur góð ráð um, hvussu foreldur eiga at venja skúlaleiðina við barninum og aðra henta vitan.
Ferðsludagar fyri landsins 8. flokkum
Ferðsludagarnir, sum Jón Kragesteen tók stig til í 1998, verða alsamt hildnir, tó við dagførdari skrá. Allir 8. flokkar møta upp á hvørjum ári, og eftirmetingarnar eru stak góðar, bæði frá næmingum og lærarum.
Nýggj dagførd heimasíða
Í juli 2015 varð heimasíðan, www.ferdslutrygd.fo, dagførd í nýggjum sniði. Endamálið er, at øll vitan og góð ráð eru lættliga tøk hjá øllum áhugaðum – foreldrum, skúlanæmingum, lærarum, fjølmiðlum og áhugaðum føroyingum.
Ferðslutrygd á Facebook
Stórur partur av føroyingum eru á facebook. Onkur hevur mett, at 70 % okkara hava vangamynd og eru javnan innritað. Tí er facebook ein sjálvsagdur miðil til stuttar boðskapir og átøk hjá Ferðslutrygd.
Les um átøk hjá Ferðslutrygd.
Les ársfrásagnir hjá Ferðslutrygd
Les ársroknskapir hjá Ferðlsutrygd.


text:
Maslows tilkravspýramida
Amerikanski sálarfrøðingurin Abraham Maslow helt, at okkara tilkrøv ikki altíð eru eins sterk. Tilkrav er at hava hug til ella at tørva. Nøkur tilkrøv eru meira umráðandi enn onnur. Hann er kendur m.a. fyri sína stabbamynd við tilkrøvum. Skulu vit takast við ovastu tilkrøvini, mugu vit fyrst hava nøgdað tey, sum niðri eru. Fólk, sum svølta, orka verri at finna uppá ella at skapa. Sama er skilið, eru trygdarkrøvini í vanda.
- Likamlig tilkrøv: býli, klæði, svøvnur, matur.
- Trygdartilkrøv: verja, trygd.
- Sosial tilkrøv: inniligt tilknýti, kærleiki, felagsskapur.
- Tilkrav at strevast, virka og til sjálvshevjan: standa seg væl, sjálvsánt.
- Tilkrav at fáa roynt seg: søkja sær spenning, útinna.


text:
Mall of America. Her er ikki loyvt at roykja við dyrnar. Arbeiðsmaður Building A Bear. Lego spælipláss. Kuffert við innbygdari ávaring um yvirvekt. Nútímas kovboy við posum frá Macy's. Ferð í MOA endar við eini góðari máltíð (Myndir: Unn og Birgir Kruse)
Tá vit fóru í Mall of America heilsaði ein okkum við orðunum ‘Eg vóni at tit hava góðar skógvar!’ So var. Her krevjast góðir skógvar og áhaldni. MOA, sum styttingin ljóðar, er størsta handilsmiðstøð í Amerika. Í fyrstu atløgu er staðurin stuttligur og innbjóðandi, serliga fyri barnafamiljur. Sum frá líður er avbjóðing í so stór og tú kundi ynskt tær niðursetta hoyrn, ella onkran eginleika, sum sorterar sansainntrykk. Her kundi Dante livað og skriva framhald av Inferno. Eitt brúkarastýrt inferno. Men hvat, her finst alt. Tað er júst tað stuttliga við USA. Her finst alt.


text:
Tað er also deiligt, veðrið í Spania. Heilt einastandandi. Tað at kunna ganga úrlatin uttanfyri og so svala sær í hylinum eftir tørvi, er ikki at kimsa at. Tað veit eg alt um, eg komi beint harfrá.
Ber tað til at hava vetrartunglyndi í slíkari sól? Tað blívur heldur ikki líka myrkt og grátt sum í Føroyum vetrarhálvuna. Kanska skuldi man flutt, helvt um helvt í Spania og hina helvtina í Føroyum.
Men so eru tað hundakukkarnir, sum baka í sólini. Tað er eitt stórt minus. Og ruskið, sum flýtur í gøtunum í vakra býnum. Har kundu tey gott lært okkurt av okkum og gjørt ein størri innsats at rudda upp. Tað er strangliga forboðið at pissa úti, men at kukka, ella at lata hundar kukka og lata tað liggja til onnur at traðka í, tað er púra legalt. Løgið.
Stuttligt sum man blívur fríur í hitanum. Grannarnir, sum eru lærarar hjá børnum okkara, vóru eisini har fyrra partin av feriuni. So liggur man bara har, lið við lið, í berum bikini. Tað var ikki gamalt. Sum dagarnir ganga, og hitin økist, líkasælari gerst man við hvat verður pakkað út og luftað. Tá man dettur inn á gólvið hjá hvørjum øðrum gongur man runt í toppi og berum trussum. So herligt. Og hóast eg hugsaði, nú tveiti eg also bikinitoppin og lufti gajolini, so helt eg mær so leingi læraraparið var har. Eg hugsaði, tey skulu so ikki halda, at tað er soleiðis eg royni at fáa karakterirnar hjá børnunum upp. Men so skjótt tey høvdu sett seg í flogfarið og vendu nøsini heimaftur, so reyk toppurin. Eg føldi meg sum ein rættan reyðsokk, toppleys og frí.
Stuttligt sum staðið kann broyta okkara uppfatan av hvat er loyvi og hvat ikki sømir seg. Viss eg nú knappliga heimkomin hevði bankað uppá hurðina hjá grannunum “kun iført bikini”, tað hevði ikki sømt seg. Sjálvt um vit fyri viku síðani lógu meir enn hálvnakin lið við lið. Ella vissi man fer at svimja, og knappliga gongur úti í gongini, ella setur seg í kantinuna í svimjidrakt, bara við einum rúti ímillum hyl og kantinu, tað má man heldur ikki. Heldsje tað er merkiligt?
inni í hylinum, bikini góðtikið, úti í gongini í bikini, viss ikki í Spania, so ramaskríggj.
Áðrenn eg fór, hevði eg pakkað niður soleiðis at eg kundi lata meg í “hot as hell”, skuldi tað borið so á, at vit fóru út okkurt kvøldið. Sminkan bleiv sjálvandi pakkað. Hini síggja altíð so skidegott út tykist tað, tá tey eru í heitu londunum. Men hetta riggaði ikki hjá mær. Lekru klæðini klebraðu at kroppinum, og sminkan, tað sindrið eg legði á húðina, smeltaði alt av áðrenn eg nakrantíð kom í býin. So, tað bleiv til shorts, ein top og góðar ítróttarskógvar. Ósexut men praktiskt.
Fekk eg nevnt, at børn blíva til smáar devlar aftaná eina viku saman við allari familjuni, í brennandi hita og uttan ipad? Vilja tit vita meira, lesið so víðari í næstu viku.
Gott vikuskiftið ;o)
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Sunnudagin 23. juli klokkan 16 verður konsert í Listasavni Føroya í Havn.
Á skránni verða nakrir av vakrastu operasangunum eftir Mozart, Puccini, Tosti og Franck, umframt føroyskur tónleikur eftir m.a. Knút Olsen, Ingibjørg Hansen, H.J. Højgaard og Ernst S. Dalsgarð.
- Tað verða lættir sangir, djúpir sangir, skemtiligir sangir og forvitnisligir sangir, sum verða knýttir saman við frágreiðingum og søgum, siga fyrireikararnir.
Listasavnið letur upp kl. 11, og hetta er seinasti møguleiki at síggja serframsýningina "William Heinesen, Myndlistamaður", ið letur aftur henda dagin, boðar Listasavnið samstundis frá.


text:
Hettar vikuskiftið eru Katrin og Rói Einarsson í Helsinki, Finlandi, og sýna fram á Art Arctica, sum er altjóða myndlistafestivalur.
Tey eru tey einastu í ár, sum umboða Føroyar á hesari stevnuni. Serliga snýr hann seg um list, ið tekur íblástur úr arktiskum og sub-arktiskum klima; tað landslagið og tær søgur sum hoyra har til.
Myndirnar, sum eru 10 í tali, eru gjørdar serliga til festivalin, og snúgva seg um yvirnátúrligar søgur úr Føroyum.
Myndirnar eru gjørdar við ljósi í rammunum, og skulu upplivast í myrkri.
Katrin og Rói Einarsson eru systkin úr Trongisvági. Tey hava bæði tikið bachelor-prógv í illustratión á Blackpool and the Fylde College í Englandi.
Lesið meira um myndlistafestivalin Art Artica HER


text:
Business-Coaching
..Er ein arbeiðsháttur, ið hevur til endamáls at hjálpa tær og tínum virki ella stovni at saman skapa eitt felags framtíðarmál.
..Er eitt professionelt samskifti, ið tekur støði í málum, ynskjum ella avbjóðingum, ið títt virki ella stovnur møtir á leiðini.
..Er eitt amboð til at røkka málum ella úrslitum, tit hava sett tykkum, til gagns fyri tykkara fyritøku ella stovn.
.. Kann eisini tengjast at einum skeiði/workshop har evnið er: “Handfaring og fyribyrgjan av strongd”. Ring ella send teldupost at hoyra nærri.


text:
Heri heldur eisini fram
1. lið16-10-2017 - Jónfinn Petursson
Fyrireikingarnar til komandi kappingarár eru væl og virðiliga byrjarðar. Fyri løtu síðan varð greitt, at Heri Hjalt Mohr eisini heldur fram í barndómsfelagnum.
Heri, sum í fjør royndi seg sum leigusveinur í TB, hevur veruliga bitið seg fastan á okkara besta liði í ár. Kviki vongmaðurin er voksin kolosalt í ár, og heldur hetta fram, verður hann ein av avgjørdu stuðulsleikarum okkara.
Vit fegnast almikið um at Heri hevur avgjørt at halda fram í Havnar Bóltfelag og gleða okkum at hann hann í komandi framtíð.
Mynd: Turið Láadal Sejersdóttir


text:
Klassikarin endaði málleysur
Jan Smedemark | 23/03/15
Dysturin í vikuskiftinum í Gundadali endaði við einum málleysum javnleiki. Talan var tó um spennandi dyst, sum rúmaði nógvar fasettur av spælinum, men tíverri onki mál. Tó so hevði HB bóltin innanfyri strikuna hjá okkum, men dómararnir valdu at bríkslað fyri offside.
Hendan støðan hevur verið umrødd nógvastaðni, eitt nú á Tórsportalinum, har tey ikki ivast í, at HB er vorðið snýtt fyri tvey stig.
Hóast hetta, so fegnast vit bara um frálíku byrjanina vit hava fingið, sum er tann besta síðan 1996.
Heimasíðutoymið hevði ikki møguleika fyri at vera við til dystin móti HB og tí ein tunn frágreiðing hesu ferð.
Hóast hetta so var Albert Adu sera eyðsýndur og hevði allarhelst størsta møguleikan hjá okkum, men HB málverjin megnaði tó at verja fyri skotinum.
Næsti dystur verður móti NSÍ við Stórá 2. apríl.
Annars minna vit á, at aðalfundur verður í kvøld, 23. mars, klokkan 19:00 í hølum felagsins. Sí meira her.